Aa Hlat Mi Kawp Ca Ah Dawtnak Karhter Ning - THE CHINLAND POST\nAa Hlat Mi Kawp Ca Ah Dawtnak Karhter Ning\nChin Digest| Vol.3, No.5 (2017 December)| Atu kan chan cu kan theih cio bang fimnak a sang tuk cang i kan vawleipi hmanh khuate fate pakhat bantuk in ruah a hung si cang. Vawlei cung hmun zakip ah khua kan sa, kan i thek hna. Hrial khawh lo in kan ton cuahmah mi kan chantiluan ruang ah kan duhdawt mi hna he zong hmun khat ah um ti kho lo in a ruang tampi ruang ah hmun dangdang ah a um mi tam chin lengmang a hung si.\nUmnak hmun cu a biapi lo, lungthin aa naih poh ahcun a poi lo, an ti tawn. Asinain, umnak hmun aa dannak a sau, i hmuhtonlonak a sau hin cun i zumhnak a zor i thi a dai deuh tawn. A tanglei ah hin aa hlat mi kawp ca ah nan i dawtnak karhter ning lam, ruahnak kan hun in cheuh hna.\n1. Caan hman tein i chawnbia u\nCaan hman tein i chawnhbiak hi aa duh mi kawp ca ah a herh taktak mi a si. Nikhat ah sml 24 chung i chawnh hi a hau lo. Caan hman tein i chawnhbiak tu hi cu a herh bak. A bik in hmun khat ah a umti lo mi hna ca ah a herh khun. Pakhat le pakhat i chawnhbiaknak nih i zumhnak a thanter. Hmurka in a chuak mi bia dawh le holh thlum nih lungthin a damter i lung zong a hmuiter. Ka dawt cu a theih ko hen cu, tiin dawtnak kong chimh bal lo hi tih a nung ngai. “Na tho tha maw?” “Mangtha mu” “Kan dawt tuk” ti mi bia pawl hna hi theih cia zong ah theih than duh lengmang mi hna an si.\nCucaah, caan hman tein kan dawt tuk tiah nan i ti khawh nakhnga caan hman tein nan i biakchawnh a herh.\nHmun dangdang i um hi i ruahpalh a fawi ngaite. A caan cun i tinh ning in thil a kal khawh lo caan a um theo. Khi bantuk caan ah khin ruahthiamnak a um lo ahcun i sikthiat a fawite. Nan i tinh ning in thil a can lo tik ah a sining cang kha tha tein le zumh tlak tein i chim u. Nan thinhunnak, nan ngaihchiatnak, nan lungtlinlonak, chimh awk a tha mi poh cu thup lo tein i chim dih u. A sin ah zei hmanh thuh i tim hlah, bawmh na herh ah cun bawmh zong hal ko.\nNan harnak nan i hrawm mi le nan ngaihchiatnak nan i hrawm mi nih nan i pehtlaihnak ah thuk deuh in rian a tuan lai. Ruahthiamnak lungput he i zawnruat u.\n3. Thil aa khat mi te tuah ti u\nCauk nan rel mi, nan hla ngaih mi, nan TV zohmi pawl hna khahter u. Nihin cu mah movie kha zoh usih tibantuk in i chim ulaw mah nan zoh veve mi kha nan i chawnh tik ah i ruahti u.\nMah khan bia ruah ding zong tam deuh nan ngei lai. Nan umnak hmun aa khah lo hmanh ah nan thinlung nan i theihthiam veve ah cun hmun khat te i a um mi bantuk in nan i ruat ko lai.\n4. Nan tuah tawn mi i theihpiak u\nPakhat le pakhat caan hman ningcang i theihpiak dih ah a tha. Tahchunhnak, sml zeizat ah dah a thawh tawn, a ih tawn, zeitik ahdah zing rawl a ei tawn, khawika dah a kal tawn? tibantuk in a tuah tawn mi tete hi i hngalhpiak a herh. Cu tin nan i theihpiak dih ahcun pakhat le pakhat nan i zum lai.\n5. Nan sining hi i uang u\nHmun khat nan umti lo ruang ah nan lung rawh caan tampi a um ko lai, hawi bantuk in hmun khat umti i nuam tein kut i tlaih i lenti zong nan duh tuk ko lai. Nain hihi va ruat peng u, “hmun khat kan umti khawh nakding ah i hlat hmasa ta a herh” ti mi hi. A ruang cu nan i hlat camcin lai lo. Nan i tong te ko lai. Hmun khat nan umti lo hmanh i nan i zumh khawh le nan i duh khawh ko ahcun hmun khat nan um te tik cun aa nuam bik mi kawp nan si te lai…\n6. Laksawng i kua tawn u\nLaksawng hi dawtnak langhternak ca ah a tha bik mi a si. A nganpi a si lo hmanh ah a fa tete an si zong ah dawtmi sin in hmuh mi laksawng cu a sunglawi bik mi a si caah nan ca ah sullam tampi a ngei lai. A caan cun, amah kong catlap cung ah ballpen in na tial mi zong kha hmantlak in hei kua pah tawn. Computer in tial mi nakin a thinlung ah rian a tuan deuh ving lai.\n7. I tlawng pah tawn u\nRam khat um mi na si ko ahcun i tlawng pah tawn ulaw a tha. Pakhat le pakhat sau tuk i tong lo in um hi a caan cun a har pah tawn caah mu. Inn chung um lio lawng mui lang in i chawnh si lo in lam nan len lio, dawr nan kal lio tibantuk caan zonga h i chawn tawn u, mah nih tampi nan lungthin an naihniamter deuh hna lai.+++\nPrevious A Him Ti Lomi Malaysia Um Chinmi Awthawng; Salai Johan Lal Awi Thang\nNext Thanchonak Ah A Herh Bik Mi ‘CA’


HAKHA AH MAH THAWNGPANG KA THEIH CU KA LAU NGAI TE… – The Chinlung Post\nHakha chuaktak caan si rih lo. Hakha ah ni 49 chung ralkap uk duh lonak kan langhter cang. Ni 49 chung ah tlaihkhih a tongmi minung 50 fai kan si. Pathian a tha thisen luan le nunnak liam tiang cu kan tong hraw lo (Pathian kan veeng hram rih ko sawh). Tihphan, thlalau in mizapi kan um dih cio (kan mawh hrim lo).Tihphan ruang ah Hakha chuah takin hmundang ah a zaam mi an um pah cang ti thawng ka theih.\nKa lau ngai te…a caan a si rih lo cu teh. Ziah kan zaam lai lo ti phu zong a si ko.Asinain, atu hi tlik le zaam le Hakha chuahtak caan a si rih lo. Nangmah le keimah nih kan Hakha kan ven lo a si cun, ho nihdah a veen ti lai? Nuhmei le kutkiak, ke kiak lawng nih an veeng kho lai lo cu teh aw…! Kan dihlak lungkhat, thinkhat tein kan dirhkamh leh ko lo ah… si ko maw?\nDoh ding in February 7 ah a hram kan thok cang khah. A dihdongh tiang nu nu pa pa in kan doh a hau. Chuah tak a zat tik ah, chuah tak ding mi kan chuah takter hna lai.Meithal tlaih a herh cun kan i tlaih cio hna lai tah…! Kan ram, kan hmun, kan vawlei nangmah le keimah nih kan ven a hau. Kan dohmi hi kan tei hrimhrim lai.\nThawngpang Dang: A rannak in na hawi le sin ah share: Hakha khua mi cawlcanghnak vialte Ralkap le Police sin ah thawngpang a va pe lengmang tu pahnih, phundang in chim ahcun Ralkap Spy a ttuan mi an si. Pakhat deuh i Mih Nge a si i pakhat deuh hi Sung Hlei a si. Ralhrang ralkap nih mipi cawlcanghnak an rak theih lengmang nak cu mah ruangah bak ah hin a si ko.Tutan ralhrang le palek sin ah thawngpang a pe lengmang chungah Mih Nge timi nu hi Hakha Pyine Htwe-oh zung ah a ttuan mi asi tiah an chim,\nCulawng siloin ralkap uknak lakmi dohnak caah tiah CDM zong ah aa tel duh lomi asi. Nihin tiang Hakha mipi cawlcanghnak vialte cu Ralkap le Police sin ah a pek lengmang ti asi.Cun pakhat deuh hi Hakha BESH No(3) ah Sayamah a ttuan mi asi. A mah zong hi nihin tiang CDM ah aa tel duh lomi a si. A min cu Sung Hlei a si.CDM ah aa tel duh lo lawng si loin Hakha mipi cawlcanghnak,\nMino cawlcangh nak le CDM cawlcanghnak vialte Ralkap le Police sin ah thawngpang a pek peng tiah an langhter tthan rih.Mipi nih zeidah kan tuah lai, an pahnih in a tu kan tarlangh mi hi mikip sin ah share tuah uh, social punishment rak tuah cio hna uh. Nan dawr thil zong cawk ter hna hlah uh. Chin miphun Ralhrang sin ah an kan zuar tu an si tiah mikip sin ah an hmanthlak he rak langhter cio uh.


Myanmar Ram Chungah Thongpang Ttha Theih Ding A Um Pah Len Cang. – Chintanbo\nMyanmar Ram Chungah Thongpang Ttha Theih Ding A Um Pah Len Cang.\nKaya ramtthen chungah a ummi police dihlak ah cheuthum cheukhat tluk cu ralkap nih uknak an lakmi duhlonak langhternak CDM cawlcanghnak ah an itel i Sandah an piah ve tiah theih a si. Kawlram mi caah cun lawmh a um kho taktak.Tulio CDM cawlcanghnak ah mi a vuatu, a tlaitu, Water cannon in a kaptu hna, Rubber bullet in a kaptu le meithal kuanfang tein a kaptu police cu mipi lei ah tampi an ttang cang tiah theih a si.\nKaya ramtthen chung, Police minung 240 an umnak ah Police minung 60 renglo cu CDM cawlcanghnak ah an itel i mipi sinah sandah an piah ve tiah theih a si.A luancia ni hnih ahkhan Kaya Ramt’hen chung ih palik minung (40) hrawng cu CDM cawlcangh nak ah an i tel cang ih tuni tiang Kaya Ramt’hen chungah CDM ah aa telmi palik pawl cu minung (70) lenglo an si cang tiah theih a si.\n“Tutan CDM cawlcanghnak ahhin Police dang zong ai tel ding tampi an um rih. Cucaah CDM ah ai telmi police pawl an nunnak humhimnak cu mipi pawl nih ttuanvo an lak hna” tiah Kaya ramtthen, Luaikaw khuami minung pakhat nih a chim.Ralkap nih February 1 ah rampi nawlneihnak hramhram in uknak an lak caah kawlram khuapi kip ah duhlonak langhternak an tuah i hi mipi pawl nih duhlonak an langhternak ahhin cozah rianttuan tampi an itel cang.\nCu lawng si loin anmah police hrimhrim tampi an itel cang. Kaya ramtthen le bang ahcun cheuthum cheukhat kha police an itel cang. Tutiang ahhin CDM cawlcanghnak ai telmi police ahhin Kaya ramtthen hi a tambik an si. Ref. Myanmar News\nRalbawi Lt.Gen.Sein Win Cu Ralkap Rian Chuah Tak i,Mipi Lei Ah A Dir Ve Cang.


SAC Ralhrang Le CDF-Matupi Kahdohnak Ah CDF Pasaltha A Nunnak Liam – Onlinenungak\nSAC Ralhrang Le CDF-Matupi Kahdohnak Ah CDF Pasaltha A Nunnak Liam\nJanuary 28, 2022 ah Chinram kulh, Matupi peng ah SAC ralhrang le CDF-Matupi hna kar kahdohnak a chuak i, SAC ralhrang lei nih Sniper in CDF-Matupi ralkap pakhat an kah thah tiah CDF-Matupi sin in thawngtheih a si. Crd; Matupi Cele\nRelchap; Myanmar in Thailand ram ah phungning loin a lut i rian a ṭuanmi Myanmar rammi 153 cu Kanchanaburi peng chungah tlaih an tong tiah Migrant Times nih a ṭial.\nKanchanaburi pengkomh thawnglatu hna thawngthanhnak in Thai palek le ramri hngak ralkap hna i bawm in Myanmar rammi pa 80, nu 70 le anmah hruaitu minung pathum hna cu mawṭaw pathum he Kanchanaburi pengkomh peng (myone) pathum chung i hmun 8 ah an tlaih hna tiah theih a si.\nCun Jan 16, nizan 9:00pm hrawngah Kanchanaburi pengkomh Salakpra ramhual zohkhenhtu pakhat nih ramhual chung aa chawhnak ah lamkam i burbuk lakah hlonh a tongmi Myanmar rammi 10 a hmuh hna tiah theih a si fawn.\nAn tlaihmi hna cu upadi ningin tazacuai ding le Myanmar ah tlunter ṭhan dingin palek sakhan ah an hren ko hna tiah Migrant Times nih a langhter.


RALHRANG KAWLRALKAP LEI NIH BIA KA KHAT TEIN LEHNAK AN TUAH – The Chinlung Post\nRALHRANG KAWLRALKAP LEI NIH BIA KA KHAT TEIN LEHNAK AN TUAH\nAugust 10, 2021 admin Knowledge 0\nU Kyaw Moe Tun Thah Timhnak Kongah Ralhrang Lei Nih Lehnak An Tuah: UN ah Myanmar (NUG) palai a simi U Kyaw Moe Tun thah timhnak kongah ralhrangbu ramleng vuanci zung nih August 9, zaan 8:00 pm ah MRTV in lehnak an tuah. Lehnak an tuahmi cu Hi kong hi US ramchung thil a si caah an ram phunglam (upadi) ningin biakhiah dantatnak an tuah ding a si ko.\nMyanmar he zeihmanh pehtlaihnak a ngei lo ti hi a si. Hihi U Kyaw Moe Tun thah timhnak kongah ralhrang lei nih lehnak an tuah a voikhatnak a si. Mi tampi nih cun hi kongah a thli in ralhrang an i tel/rawlh hrimhrim lai tiah an zumh. Curuangah atu abantuk kanmah he pehtlainak a ngei lo tiah an thanhnak hi a si.Cu lawng si loin U Kyaw Moe Tun cu UN ah Myanmar palai sinak in phuah a si cang nak le rampi zuarthlai sualpuhnak in tazacuai a sinak zong an thanh chih fawn.\nU Kyaw Moe Tun thah timhnak hi vawleicung hmunkip ah a ummi Myanmar ralhrangbu a dohtu hna thihphaihnak le hrocernak pakhat a si i US Cozah cu U Kyaw Moe Tun lei ah kan dir ko tiah UN ah US palai a simi Linda Thomas-Greenfield nih a thanh cang. U Kyaw Moe Tun thah a timtu Myanmar mi pahnih Phyo Hein Htut le Ye Hein Zaw cu tlaih an si cang. Zeitikah dah an bia ceih a si lai ti cu cozah nawlngei hna nih thanhnak an ngei rih lo. Credit: TCP\nMalaysia ah a um mi Pu Lian Bawi nih CDF-Lautu caah CDF-Lautu caah caah ting 80 bak bawmhnak a pek tiah kan theih. Malaysia a um mi nih hi zatzat Phaisa ram le miphun caah a pek cu thangthat a tlak hringhran. Hi kong he pehtlai in Malaysia hram bunh, CDF-Lautu Supporting Committee nih lunglawmhnak zong an langhter.Nangmah Pu Lian Bawi cu miphun le ram a dawtu pasaltha pakhat na si bantuk in Chinland Defense Force-Lautu (CDF-Lautu) riantuannak caah tiin Bawipa nih thluachuahnak an pek mi na ngeihchiah chawva ui lo tein (8,000,000 Kyats) na kan hlut caah CDF-Lautu Supporting Committee, Malaysia nih lunglawmhnak Roca hi kan i pek” tiah an langhter hi asi.Malaysia ah a um mi nih hi zatzat phaisa a pek hi cu upat le thangthat tlak hrimhrim a si. Miphun a dawtnak, kan miphun zalennak caah zeitluk in dah a ngaihchiah chawva a sian timi zong hmuh khawh a si. Pathian nih Miphun le ram dirkamhtu ding ah thluachuah za pe chin zungzal ko seh.\nNAWLNGAIHNAK RALKAP NIH AN LAKMI HI THINHUN DING ASILO


Taklawng hmanthlak kuat ruangah EX-Miss Kentucky cu kum 2 thong an thlak lai – Chin 11 News\nTaklawng hmanthlak kuat ruangah EX-Miss Kentucky cu kum 2 thong an thlak lai\nPosted By: Lian Chin July 18, 2020\nSiangin kai lio mi hngakchia pawl sinah taksa hiarnak a chuahpi kho tu a sia hngakchia pawl sexy hmanthlak kuat hna ruangah Miss Kentucky a rak cotu Ramsey BethAnn Bearse cu kum hnih chung thongthlak dingin nawl neitu hna nih bia an khiah piak.\nKum 2018 August le October karlak hrawng ah a siahngakchia pawl cu Snapchat hmangin tawlawng hmanthlak a kuat hna ruangah kum 2 thongthak ding a si. cu lawng si loin thongin i a chuah hnu zongah kum 10 chung a um ning a cawlcangh ning ngiatthlai dingin an chim.\nA kong an dothlat nak ah cun ” ka pasal ka kuat ruat ka ti i ka siahngakchia sinah a lut sual tiah a chim. Cuhnu ah hong ka kua nolh a ka ti i, a lungawi nak ding si ah cun ka ti i, ka kuat lawlaw a ti.\nHmanthlak a kut mi cu a kuat mipa nu le pa nih an hmuh i, palik sinah an report. Palik nih caan saupi an dothlat hnuah, kan hnuzarh nihnih ni ah khan Ramsey BethAnn Bearse nih, keimah palh a si. ka tuah mi hi keimah nih ak tuar lai a ti , biaceih zung County Circuit Court nih 2 hnih chung thongthlak dingin bia an chah piak.\nRemsey BethAnn Bearse kum 29 cu 2014 Miss America pageant zuamnak ah Kentucky ramkulh awiawhtu dingah Miss rak chim mi a si.


Hakha Quarantine a Lutmi Cheukhat an Daitlan caah Pawngkam a Thurhnawm – THE CHIN JOURNAL\nHakha Quarantine a Lutmi Cheukhat an Daitlan caah Pawngkam a Thurhnawm\nNovember 16, 2020 November 16, 2020 | The Chin Journal | Hakha, Chin State\nHakha University ah Quarantine a lutmi hna nih tithawl chung ah zun an zun i an hlonhmi\nHmundang in Hakha ah a rak tlung i Quarantine a lutmi micheukhat zunte le hmunthur i fimhlawm ningcang an daithlan deuh ngai caah Quarantine certer pawngkam pawl an thurhnawm, tiah ttuanvo ngeitu hna sin in thawng kan theih.\nHakha University Quarantine Center ah ttuanvo ngeitu a simi Kham Lung Mang nih, “Zunput le hmunthur kuang tibantuk ttha tein kan chiahpiak dih ko hna nain Quarantine a lutmi micheu cu siikaan an ngei lo i, pawngkam a thurhnawm ngai tawn,” tiah The Chin Journal ah a chim.\nNingcang loin Kunya haang chak, hmunthur mah duhnak hmun ah hlonh le tithawl chung ah zunte zun i thlalangawng in leng ah an hlonh men hna, tiah Kham Lung Mang nih a chim.\n“Tithawl chung ah zunzun i leng ah hlonh an hmang. Kan hnu thla lebang kha cu an luan ngaingai. Atu zong hi an hmang rih ko hna. Dinzu zong lenglei in an i chaan hna i, zuu an din tik ah pawngkam harnak an pek tawn hna,” tiah a langhter.\nHakha University Quarantine Center kiangkap (Photo-The Chin Journal)\nNovember 13 zong ah khan tithawl chung ah zuu an rawn i, rawl chanh lio ah lenglei in an rak pek hna caah cu zuu cu ttuanvo ngeitu nih an chuh hna.\nYangon in a rak tlung i Hakha University ah Quarantine a lutmi pa pakhat nih, “Quarantine luh ding in kan rak phak kaa khan cun kan umnak pawngkam a thurhnawm tuk. Kanmah nih kan thianhlimh dih i atu hi kan um sia a rem deuh ngai cang,” tiah a chim.\nHakha University ah in Quarantine a lutmi minung 70 leng an um. Hakha Univeristy lawng si loin abikin pa pawl Quarantine an chiah hnanak hmun pawl ah hin zu i chanh le tithawl chung ah zunzun i hlonh an hman caah pawngkam zohdawh lo ngaiin a um tawn.\nQuarantine luh caan chungte ah hin cun zuu zong din loin um kho hna sehlaw a ttha. Cun, tithawl chung ah zunzun i leng ah hlonh zong hi i tthinh cang hna sehlaw a ttha tuk hnga, tiah ttuanvo ngeitu pakhat nih a langhter.


MP Zung Hlei Thang Nih Laizo Ca Kongah Amyota Hluttaw Ah A Hal Mi Cu Dah Ngai A Mak Ngai — Salai Ephraim Thawngpang\nMP Zung Hlei Thang Nih Laizo Ca Kongah Amyota Hluttaw Ah A Hal Mi Cu Dah Ngai A Mak Ngai\nSalai Ephraim June 6, 2019\nChin state chungah zei holh hi dah common holh ah kan hman lai tiah Online chungin cun buai le chim phuan cio a si lio ah MP Zung Hlei Thang nih cun Falam pengtlang vial nih cun Laizo Ca hi kan cawn awk a si ko tiah Amyota Hluttaw ton biaruahnak ah a hal tiah theih a si.asi ne ah cun Falam pengtlang vialte ah cun a hal bantuk in Laizo Ca lawng te cu cawng hna sehlaw,Halkha nih an mah holh te cawng ve hna sehlaw te cu nih cun thil t’ha maw a chuahpi deuh lai thil chia dah? ti hi ruah lo awk a t’ha lo.\nMP Zung Hlei Thang nih a tu bantuk in Laizo Ca kongah hal nak a tuah mi hi a voi hnihnak Amyota Hluttaw ton biaruahnak an tuah nak hmun ah a chim hi a si.ruah ah cun Laizo Ca kongah mah bantuk in a hal mi hi a sual cu ka ti hrimhrim lo na in khua fak pi in kan ruah awk a si mi cu Chin state chungah Laizo Ca a hmang mi maw an tam deuh? Halkha Ca holh ti hi a si.Chin state chungah common holh ah kan hman khawh dingmi le kan i rualraan khawh dingmi Ca holhtu kha fek tein kan i tleih awk a si deuh.\nA voi 2nak Amyota Hluttaw ton biaruahnak ah Zung Hlei Thang nih cun phun thum in a hal hna i,”Falam ah Technical High School Sianginn sak piak ding le Bual khua,Belawi, Sungdo, Ngamual, Hmunpi, Zawlnu, Zawngkong ah moto lam t’ha tein a cozah nih ser piak ding le Falam pengah Laizo Ca lawng cawn ding tiah”a hal hna ti a si.\nZung Hlei Thang nih a hal mi hna chungin Laizo Ca cawn nak kongah cun leh nak an tuah lo i ralkulh a cozah tu nih a t’ha a ti ningtu in ruah te seh tiah an leh,a mah belte Technical High School Sianginn cu 2020 chungah hma lak cawh ding tiah an leh i Bual khua,Belawi, Sungdo, Ngamual, Hmunpi, Zawlnu, Zawngkong moto lampi cu 2020-21 chungah remh ser piak ding tiah an leh.\nTagged MP Zung Hlei Thang Nih Laizo Ca Kongah Amyota Hluttaw Ah A Hal Mi Cu Dah Ngai A Mak Ngai\nPu Trump Nih A Herh A Si Ah Cun Nuclear Bomb Puah Cu Ka Fawih Tuk →\n← Kawl Ram Fimchimtu Aung San Suu Kyi Phunki Lukawng Hmaiah A Kun Len Ko Mi Cu Mu


BOCHAN BAK MI NIH PU NGUN SANG CU NAWLNAK ATUAH KO CANG – The Chinlung Post\nBOCHAN BAK MI NIH PU NGUN SANG CU NAWLNAK ATUAH KO CANG\nFebruary 12, 2021 admin Chin 0\nKawlralkap nih uknak an lak hnu ah an mah ralkap lila nih rian an khinhmi Chinmi pahnih konghe pehtlaiin Chinmi nih kan i Bochan taktak mi Salai Bawi Lian Mang nih Pu Ngun San Aung le Pu Ko Suan Khai hna cu fakpi in nawlnak a tuah cang hna. Salai Bawi Lian Mang nih nawlnak atuahmi konghe pehtlaiin cabia alanghter in a ttialmi cu a tanglei bantuk in a si.\nI strongly ask Pu Ngun San Aung and Pu Ko Suan Khai to reject the illegal military appointment.Pu Ngun San Aung le Pu Ko Suan Khai hna kawl ralkap nih ningcang lo in nawlneih nak an lak hnu i an dirh mi SAC cozah ah itel dingin rian an pek mi hna kha cohlang hlah u tiah fakpi in kan fawrh/nawl hna.Pu Ngun San Aung cu pumpak in ka upatmi, ka bochan mi le ka dawt mi asi. Chinmi kan pa le mifim kan neih chun mi hna chung ah ai tel ve mi asi.\nAhmasabik Democracy cozah lio zong ah Construction minister a rak ttuan mi asi. Mi ding, mifel, mi ral tha asi. Chin mi zapi nih kan upat, kan dawt, kan bochan mi asi caah Kawl ralkap nih ningcang lo in uknak an lak i an sin ah itel ding in rian an khih mi cu a pom piak hna lo ah a ttha bik, Zei catiah Pasal ttha asimi, a good politician nih cun principle, integrity le dignity kha an nunnak pek in an runven tawn mi asi.DINFEL NAK LE MIPI THAZAANG IN TEI NAK KAN HMUH HRIMHRIM LAI, Credit: Salai Bawi Lian Mang.\nRAK SHARE CIO UH, LAI TLANG LEI A CAWLCANG MI HNA BIATHLI


Ram thlennak kongah Chin Party (CNLD) nih a chimrel khawh mi a um lo – Chin World News Evening\nRam thlennak kongah Chin Party (CNLD) nih a chimrel khawh mi a um lo\nSeptember 15, 2019 September 15, 2019 Salai Van Theihtlei\nChin Party (CNLD) Nih Keimah Timi Lungput An Ngeih Ahcun “VOTE FOR NLD”\nAtu lio kan dirhmun cu ram thlennak tuahlio (transitional period) caan a si. Cu thlennak cu Chin miphun aiawh in le kawlram pumpi huap zongin CNF nih hma a lak i a tuan cuahmah. Hmailei kong kan chim kho lo. A fawi nakin chim ahcun ram thlennak rian an tuan kan timi cu pumpak in siseh, a buu in siseh, kan miphun in siseh kan ngeihmi covo (rights) kan ngah i State government (Pyine cozah) le Central government ( Bahu cozah) karlak i nawl ngeihnak kan i cheuh le then (power balance) kong..cun ramri kong tiang an va ceih te ding khi a si. Hi pawl hi federal union sernak caah a muru cu an si ko.\nHi ram thlennak kongah Chin Party (CNLD) nih a chimrel khawh mi a um lo. NLD zong nih an tuah kho hlei lo. USDP zong nih a tuah hlei lai lo. Peace process a kal ning cuanh ah a fiang tuk ko. Party politics dirhmun kan phan rih lo. Cuaah Ram thlennak tuah lio can karlak ahhin cun kan Chin State caah “ zumh awk a tlakmi hruaitu an umnak party” kha vote ding a si ko tiah ka ruah.\nParty politics timi cu ram pakhat nih mipi cohlan mi phunghram an ngei i cu phunghram tangah party an dirh. Cu party hna nih policy an ser i mipi sinah campaign an tuah. Vote an pek tikah mipi nih party lungput cu an ngei ko nain party politics dirhmun a phan cangmi zong nih hruaitu cu an zoh chih thiamthiam ko. Chin Party an i fonh khawh cu a tha nain hruaitu an i thim ningcang nih mipi lung a zor ter lai.Nain hruaitu tha le miphun an dawt taktak an si ahcun thutdan kiangh hna cu a har lo tuk. Cublete cu i sersiam than an duh lo i “Keimah” timi lungput an ngeih belte ahcun “ Vote For NLD”\nCNF Kan Pa Le Center Executive Committee (CEC) Meeting An Ngei\nKal Ah Lung A Um Lo Nak Ding Caah Tuah A Herhmi Thil


Rel Hrim Hrim Asen Kan Tanhnak A Muru Hi Taktak Cu Mah Hi Si – The Chinlung Post\nRel Hrim Hrim Asen Kan Tanhnak A Muru Hi Taktak Cu Mah Hi Si\nSeptember 20, 2020 admin Chin, Uncategorized 0\nA Ruh tum hlah a Hang na hap sual laiRalkap nih Hlutdaw ah 25% thut nak an laak cia cang. Ram mipi nih 75% Hlutdaw thut dan khi kan I cuh mi cu a si lai.Mirang ca in news an tial zong ah Hlutdaw tiah an tial caah Hlutdaw tiah ka vun hman ve)Khi 75% Hlutdaw thut nak I cuh tik ah Ralkap pawl cu vote an pe kho thiam thiam rih lai ti si. ( Ralkap si cu a miak bak ko hi mu)\nCu leng ah, state kip ah mah le miphun party cio dir ve u law, u cuh ve ngat u tiah an forh hoi hna. An mah kawlrawn um party 38 hrawng nih khin an vai cuh chap rih lai. ( Ralkap Bawizik a va tong mi pawl kha)Kum 30 leng Ralkap cozah a do I, Kan ram ah Democracy tlamtling kan hmuh khawh nak hnga aa zuam cuah mah mi NLD caah hin cun a fawi lo taktak khi si ko.\nZiah tiah cun 75% lawng khi cuh nak nawl mipi nih kan ngei. Mah khikhi chung ah khin NLD nih hin 51% a tei khawh lawng ah cozah a ser khawh lai.75% Chung in ralkap vote, party dangdang vote pawl, cun Tlangcung mi nih kan mah le miphun party cio vote ding he cun, ai zuuk ding khi a tam tuk. 51% tlinh a fawi lo taktak ding khi si.\nChin state ah khua a sa lo mi khua dang dang ah a um cang mi kan mah Chin pawl ca le bang ah cun lung a nuam kho lo taktak.NLD cozah an kai hlan ah khan cun Miphun thlei Dan nak a tam tuk. Biak nak ruang ah nehsawh a tam tuk. Zei bantuk rian kan tuan nak hmanh ah thleidan nak kan tong pah leng mang. Pathian kan Biak le kan I pumh hmanh ah a lam phun phun in an kan rengh.\nMa-Ba-Ta an ti mi Extreme phuntanh pawl hoi hna nih an kan fuh sual lai maw? Suan-Aa-Shin an ti mi an zuat mi, misual phu hoi hna nih an kan phomh colh sual hnga maw.Khual tlung neih ah Sang zung ah report lo citcet ah cun an sang hmanh in an kan thawl hnik colh.Cozah rian maw, company rian maw zeidang dang rian sawk hmanh ah thleidan a um pah peng.\nKan him lo tuk. Kan him lo taktak. Lau pah peng si ko.NLD cozah a vun kai hnu 2015-16 hrawng khan cun kan thawpi a chuak. Kan za Len ngai I, Biak nak ruang ah maw Chin mi kan si ruang ah maw har nak hnahnawh nak a um tuk ti lo tluk khi si cang.Yangon hrawng um mi ko nih khin kan ton khun cuh. Mipi nih ASSK a vun kai hnu cu Democracy ram pei kan si cang cu, VP hmanh Khrihfa a si. Hlutdaw Chairman zong khrihfa an si cang ti khi an theih tuk. Khrihfa hi kan ram ah right an ngei ve ti khi an theih colh ve ca zong si kho men. Har nak pipa kan tong tuk ti lo.\nASSK cu, vote tambik a vun hmuh i, tei nak a hmuh bak in Khrihfa VP le Hlutdaw Chairman zong pek colh. ( VP kan hmuh ka hoihna kha cu, lukolh pawl hmanh nih duh lo nak an langh ter Len kha mu). ASSK le NLD pawl vialte nih zei ah an rel piak hna lo I, an I cei ko.Chin, Ayawaddy, Karen, Kachin, Tanintary CM vialte Khrihfa a pek dih hna.ASSK lo in kawlram ah mah tluk in Khrihfa a kan cawi sang ngam tu ho dah um bal?? Hmailei zong ah amah bantuk miraltha an chuak kho te hnga ma??\nKawl e cu e kan ti lengmang. Shan, Karen, Rakhaine, Mon ram ah na um bal ma?? An sin le an kut tang ah rian nan tuan bal ma?? An mi thleidan Dan le an mi neek khi a ngan taktak dakaw. Kawl an tha ka ti nak si lo. Tlangcung mi zong hi, kan tha dih hlei lo ka ti nak si. 2008 phunghram pi remh khawh hlan ah hin cun Ram mipi nih NLD le ASSK hi dirpi rih ko hna u sih ti ka duh ko. Mah te UK nak maw kan ram cu kan mah te in kan I UK lai ti bantuk cu Fiction sawsawh a si rih.\nRalkap nih an ser mi 2008 phunghram nih a sianh lo hrimhrim. A si kho lo mi in kan mipi hlen kan timh hna. Kan hlen cuah mah lio hna si.Kawlram pi huap in politic zoh chih a hau. Central ah cozah ser tu ding hi, Democracy le Khrihfa mi kan caah a ho dah a tha ti khi zoh chih in vote pek thiam kan hau.\nCentral tiang na vote a san tlaih lo ding mi kha cu a paam tuk. 2015 ah khan Rakhaine ram le Shan ram ah anmah miphun party bak an rak dirpi hna I an vote ngai ngai hna. An mah state ca te lawng a si I, state mp tiang cu an va pha kho sawk. Nain, zei rian hmanh an tuan kho lo. Tender sawk ding lawng an hngak cio ko an ti.\nKan phunghram hi a tha lo. Remh ai hmanthlak mi Democracy party NLD tu ah hin kan I fonh hmasat a hau. Phunghram an remh khawh cang hnu ah cun mah miphun party a duh lo le a tanh lo ho dah um lai.Tutan 2020 thim nak ah hin cun NLD hi, kan mah tlangcung mi le Khrihfa caah an tha bik ko. Tur ( Poison) an ngei lo bik.\n75% Chung lawng ah ai zuam ding a si I, NLD nak tha deuh kan ti Len lio le kan I en tai karlak ah Ralkap party USDP nih vote tam deuh rak hmu ziar seh law 25% he an vun fonh ah cun Rampi cozah an ser than ko lai.USDP an kai citcet 969 ti mi kawl phungki Extreme pawl kha na thei bal ma?? Myanmar ram ah an mah Biak nak lo cu illegal Biak nak lawng te a si an ti. Kawl mi le Kawl Biak nak lawng hi phun sang kan si ti pawl kha an tho than lai. Mah lawng chim rih ning .\nNa vote hi kan rampi a thleng kho tu ding vote a si kha philh hlah. Rampum pi ai thlen hmasat lo in kan mah Chin state lawng kan mah te in kan I uk lai I, kan thlen lai ti cu capo seih bantuk a si. Fiction sawsawh tluk a si.Na miphun na dawt, miphun dawt nak le ram dawt nak na ngeih mi cu kan in upat bak ko. A lawmh zong kan I lawm bak. Nain Myanmar ram ah um mi kan si rih mi hi philh hrimhrim hlah. Mizoram bantuk kan si rih bak lo hih. US ram, federal state bantuk zong kan si lo khih. A cuanh nai palh sual lai mu.\nKanpu thing TS le a ralkap pawl an rap ( Trap) ah kan ram mipi kan tla sual than ah cun, Voi nolh thawh a har tuk sual lai.Myanmar rampumpi politic le a tu kan hman kan zulh cuah mah mi 2008 phunghram pi khi zoh chih a hau. Advance tuk in maw extreme tuk in kan miphun kan dawt le ram kan dawt lung in kan nganh sual lai ti ka phan caah si.\nA tu hrawng USDP cawl cangh ning khi zoh hmanh. An te tuai lo khih. NLD e CNLD e kan ti kar ah Mang Khawng nih a kan den khawh men hi mu.Kan Lai phungthluk ah : A ruh tum hlah a hang na hap lai ti khi kan hluan sual lai e.\nKan Chin Miphun Covo kan Lakkhawh tthannak Lai NLD Vote hna uh sih.\nRalkap Uknak, hnulei kan kir thannak hnga lo, NLD Vote hna uh sih.\nJOHN F KENEDY SPEECH LE SALAI LUNG THLI TUM LUNGPUT


Mi Tlau Kan Ngei: Chin Ngakchia Kum 7 Nute A Tlau A Chungkhar Lungrethei Vansang In An Um Share Cio Piak Cio Hna U Sih – Chin World News Evening\nMitlau kan ngei share in bawm cio hna u sih. Matupi khuami asi i a min ah Ma Nimami ti a si. Amah hi February 16, 2020 zaan suimilam 7 hrawngah New Hope Church ah pumhnak a kal i cuticun a tlau. Atu hi khua mino pawl sinah bawmhnak hal in kawl an timh liopi a si.\nMa Nimami hi kum 7 te lawng a si i a pa min ah U Liam ti a si i a nu min ah Lady Lemuel a si. A hmanthlak le pehtlaihnak zong kan chiah i a hmanthlak rak zoh cio ulaw a umnak nan theih i nan hmuh sual ahcun atanglei i pehtlaihnak kan chiahmi ah pehtlaih khawh le theihter khawh a si.\nPehtlaihnak number :09 40992 8597, 09 790 404282/09 42263 5268 hi ahhin pehtliah khawh le theihter khawh an si. A poi ngaingai ngakchiate a si fawn i nung dam tein a um i an rauh hlan ah an hmuh khawh cawlh nakhnga thlacamnak in bawm cio hna u sih. Midang nih an hmuh ve khawh nakhnga Share cio hna u sih.\nNote: Kawlca kan Halkha/Laica in kan leh chawmmi a si tikah kan palhnak tampi a um kho men aruah nan kan thiamnak lai kan nawl duh hna i a cunglei konglam kan ttialmi he thawngpang a theimi nih kuat khawh le chimh khawh peng kan si.\nCredit:Salai Matu Pi


𝗩𝗮𝗶 𝗹𝗲 𝗞𝗮𝘄𝗹 𝗣𝗼𝗹𝗶𝘁𝗶𝗰𝘀 𝗜𝗻 𝗛𝗶𝗺 𝗧𝘂𝗮𝗵 𝗛𝗻𝗮 𝗨𝘀𝗶𝗵 – Lai Lungrawn Post\nOctober 17, 2020 admin Theihtlei\n𝗩𝗮𝗶 𝗹𝗲 𝗞𝗮𝘄𝗹 𝗣𝗼𝗹𝗶𝘁𝗶𝗰𝘀 𝗜𝗻 𝗛𝗶𝗺 𝗧𝘂𝗮𝗵 𝗛𝗻𝗮 𝗨𝘀𝗶𝗵 (estimated reading time: 5 minutes, 1082 words)\n𝗛𝗿𝗮𝗺𝘁𝗵𝗮𝘄𝗸; Saiha MDF party cu BJP ah an lut viar i tulio Mara Autonomous District Council (MADC cozah) cu BJP cozah ah aa thleng\nLawngtlai Congress party hruaitu hna cu BJP ah nizan ah an lut ve i nizan in Lai Autonomous District Council (LADC cozah) cu BJP cozah ah aa thleng\n𝗔 𝗿𝘂𝗮𝗻𝗴 – Miphun hmete kan si i BJP central cozahpi cahnak le a thazaang bochan in kan ram hi kan hunchoter lai\nBJP hi central ah cozah tlaih peng dawh asi i anmah sin kan luh ahcun Direct Finance le 8th Schedule amendment (uknak nawl sang deuh) an kan pek lai\nAizawl ah a kaimi MNF State cozah le Congress State cozah (Mizo political leaders hna) kan celh ti hna lo i anmah tlaihkhih renghnak tangin luatnak umchun cu central BJP party ah ipeh lawlaw hi asi\n𝗞𝗵𝘂𝗮𝗰𝗵𝗮𝗸 𝗹𝗲𝗶, NLD tha kan pek lawngah democracy kan hmuh lai i chawva tangka le development kan ṭuan khawh lai\nNLD chung um lawngah 2008 phunghram kan remh khawh lai i federal phung le self-determination kan hmuh lai\nRawl-hak ei kan za rih lo. Miphun Party ah dir caan asi rih lo. Ralkap dohnak ah NLD ah kan dir caan asi. 2025 hnu leiah Miphun Party ahcun kan um te hna lai\n𝗥𝘂𝗮𝗵-𝗮𝘄𝗸, India lei unau Mara le Lai ramkhel khuatuakning hi tulio khuachak lei Chinmi cheukhat ramkhel khuaruah luanning he lawhnak hi a hun um len. Kan hme tuk ko maw? Are we too small to face up to the Vai and Kawl powerhouse!\nRam ukhruainak a felfai ngai cangmi le ram a dai cangmi ramah “Development Politics” a khelmi an dirhmun le ram ukhruainak a faifim nemmam rih lomi le miphun zalonnak tawhlanzi a tuah cuahmahmi self-determination a khel liomi ram dirhmun hi an ikhat lo – thleidan thiam hi ahau.\nMilitary dictatorship doh lio ahcun hoikawm hna kan rak si men lai. Nain, “constitutional Issue” a phak cun kan hoi an siti lo. Ṭanti thiam asi ti lo. Ka nolh lai: ram uknak phunghram kongkau kan luh ahcun kan ral an si! A dik ning tein chim hi a ṭha. Ralkap uknak kan rak dohti lio bantuk kha asi ti lo––ram dirhmun hi aa thleng. Bochoh Aung San nih Mirang komh caan le Japan komh caan kha a thleidan thiam. NLD cozah asi hnu le asi hlan hi aa dang. We have no eternal allies or permanent friends, only permanent interests! Cucu kalpi thiam hi kan hau ve––politics asi hi mu.\nIndia Mara le Lai nih BJP an ibochan khi cu BJP central cozah kutah innkaa hunnak “tawhfung” a um caah asi. India constitution a remh khawh. Jammu and Kashmir “special status” hmanh a lakpiak (article 370 of India constitution) ṭhan hna i, an hruaitu thong a thlak dih hna pinah State pakhat kha Union Territory pahnih ah a cheu put ko. Miphunfa tete nih BJP central cozahpi an fuh cu an mawh hna lo. Kawlram cun NLD central cozah kutah tawhfung a um lo, federal phung peknak nawl le constitutional change a tuah khawhmi a um lo, 2008 phunghram remh khawhnak a ngei lo––Tatmadaw kutah tawhfung hi a um. Kawlram i Chin miphun cu Panglong Agreement minsen thutu le tuni Kawlram Bupi a sertu miphun (Co-founder of the Union) kan si. India ummi Mara le Lai nih BJP an luhmi le kan nih NLD kan luhmi hi aa khat lo. Kan ram political context zong aa khat lo. Ruah deuh hi a hau..\nTawhlanzi a dih i ram uknak a feifal hnuah Laitlang ah Central Party ah a ummi le Miphun Party ah a ummi: National Party vs Regional Party tiah pahnih a dir ko lai. Cu tikah “NLD ah um awk asi” an ti ahcun kan el hna hnga maw! Tucu a caan asi lo. Tawhlanzi tuah lio caan asi. Development politics in kan dohthlennak tu hi an thah sual lai i kan ram le vawlei zong hi chawva le tangka in an lak sual lai ti tu hi kan ven a hau. “Ram Policy” sernak nawl kan kut a um cun development hi cu rang ngaiin a kal ko lai. Thianghlim ningcang tein cozah chawva tangka tawlrel le hman tu hi a biapi.\nVai politics muru cu anmah a kungpi ah i siter in miphunfa pawl kha a ṭengnge a fatete in cheu hna i “autonomy” zeimaw pek hna i anmah akungpi ah ipeh lo le anmah bochan loin an kutke tein dir kho lo lakin le nung kho lo lakin tuah khi asi. Tu khi an hlawh a tling ngai. Delhi ah kal i Vai sinah phaisa hal kha a sangbik khel kawhmi politics ah aa cang. Bia dang cun: kut-dawh lo khawh lo bantuk ah Vai nih khuathlang leiah a kan ser. Vai Politics le Kawl politics luanning hi aa khat nawn. Zeiruangah pohmah §261 hi an remh duh lo? Mahte State cozah ser kho lo lakin tuah i an hnabei donghter cikcek i anmah bochan lo khawh lo dirhmun ah luhter dih khi asi. Phundang cun: tlangmi hna miphun ramkhel thisa thah piak i anmah suaimi policy hruainak tangah kunter khi asi. Cucu bia dang cun: a nemnak in kan ram le kan vawlei lak piak khi asi. Lungfim tein hihi ralrin a hau.\n“Tuluk i Han miphun, hlan Soviet Union i Russia miphun, Shri Lanka i Sinhalese miphunpi bantuk dirhmun ah a ummi miphun kan si i kannih a fim cangmi le a ṭhangcho cangmi hna nih nan nih a fim rih lomi le a ṭhangcho rih lomi miphun hme pawl hi cu kan in uk hna i kan in ṭhanchoter hna awk asi” timi ruahnak hi cu kan hnatlakpi kho hna lai maw? Lung a fim komi miphun nih an cohlan khawh lai hi zumh a um lo. Kan mipi fimnak hi bochan awk a tlak tuk ko.\n𝗕𝗶𝗮𝗱𝗼𝗻𝗴𝗵, “Kawl le Vai bochan locun kan ram le miphun hi kan ser kho lai lo” timi mah miphun ibochan ngam ti lonak lungput phun Chin mino thisen chungah a luh sual ding hi kan sian ko maw? Hruaitu upa cheukhat cathlah ka rel i apoi ka ti ngai. Nu le pa nih saupi in khua hi kan ruahpi tuah u.


Pastor Fihnung Pa Le A Fanu Upa Deuh Nu i Thil Tuahmi Cu Pathian nih A Ngaithiam Kho Tak Hna Hnga Hme Maw ??? – HRINGDILDEL LAIRAM\nPastor Fihnung Pa Le A Fanu Upa Deuh Nu i Thil Tuahmi Cu Pathian nih A Ngaithiam Kho Tak Hna Hnga Hme Maw ???\nTutan ka van tialmi hi a tak bak in a cangmi a si caah a donghtiang te na rak rel ve nak lai zangfah an nawl hmasa hna. Pathian riantuantu pastor te hi a felmi tampi an um lio ah mualpho le thangthat nak cun Pathian duhlomi thilzong tuah mei a ttihlo mi tampi an um ve tihi ahmasa ah chim ka duh . Kan innkam te ah hin pastor te umnak quarter inn a um i cuka ah cun pastor te chungkhar an um i ruahlo deuh in hmundang ah ai thial ding an si caah ka hawile pawl he thil cawihlir kan bawm hna.\nHi kan pastor pa hi kanmah bantuk mifello le zuding le sii thalo a tawngmi tiang kan cungah a thatnak a chuah i pumh a kan sawm peng mi le a kan duhsak ngaimi a si i thlarau lei zong ah kan zawn a kan ruat ngaitu a si tikah hmundang i an chungkhar in an i thial ding cu kan sianglo ngai. Asinain kanmah nawl cu a si ve lo tik ah sianlo bu te cun hmundang ah cun an chungkhar te in an i thial diam ai.Anmah ai ah cunglei in an van chiahmi khuadang in a rak ra ding pastor chungkhar hna cu nihnih thum hnu ah kan khua ah cun a hung phan ding an si ve.\nCuticun ka hawile pawl he cun biaka thawttawk te cun kan rak i din cia hna i kan innpawng pastor quarter innkam te ah cun kan pastor thar le chungkhar an phak bak in rianbawm ding cun ready te cun kan rak hngak huar ve hna. Kan ruahnak ah cun a kan thialtakmi kan pastor bantuk in kan cungah dawtnak angeimi le zawnruahnak ngei ngai ding ah kan pastor thar cu kan hei ruah ve mei ko. An rak phak bak cun an thilri cu motor chung cun heh tiah kan cawi piak hna i innchung ah cun kan chiah piak thluahmah hna.\nPastor pa nih hin anmah nupa lawng siloin fanu nungak pahnih an ngei i ka hawile pawl he cun a fanu le 2 cu kan mitsir te khin kan ngiat pah hna i kan riantuan zong cu kan thatho chuahchuah ve. a fanu le pahnih lakah a upa deuh nu hi ka zoh tikah , a thlachuahbu zong in a makeup ai rawk khawhlo ning le , a kutke tinsensi ai thuh ning le a sam colour te hna ka zoh ah hin hi cu pastor fanu hmanh sisehlaw a thlarau ngai ve lem lailo hih, keimah he ai rem phun a si ko lai ..can nih biachim te ko seh ka kut chung ah na him te lai maw cu ti thinlung he cun a thli tein ka hei bih pah lengmang .\nAmah zong nih cun ka lungthli ruahmi cu hei hmu ve sehlaw cubang a van ka zoh ah khin a mit-au ai phundang ngaimi ko khi ka hei lawhter ve. Cuticun nang ngamh zat ka ngamh ve dahkaw tiphun cun kan i zoh pah ziar tawn. Rian kan tuanpiak dih hna cun inn lei ah kan lawi hna .Kan inn hi pastor quarter kamte a si tik ah , ka pa zong khrihfa upa a si fawn i pastor chungkhar cu kan dawt ngai ve hna i ka nu nih hin meh hi asuah lengmang hna i keimah theu i a pek ah a ka fial tawn. Tha nuam ngai cun ka va tli i meh cu ka va pek theu ve tawn hna.\nCuticun kan i ngamhtlak thluahmah cang hna i pastor te inn zong ah meh pek thenglo caan zongah ka va lutchuak pah lengmang kho ve cang. Zankhat cu ruahlopin pastor te chungkhar a damlomi an um i sizung lei kalpi dingah an van ka chawnh i , vanthat ti pah cun ka motor cu kai lak i an chungkhar 4 ningin sizung lei ah cun ka phurh hna.Sizung ah cun zankhuadei hngah hau phun asi i , zanlai ah kan pawtam cuteh tiah a fanu upa deuh nu he cun lenglei ah dawr ai ongmi a um ti hnga maw tiah eiding cawk ding kawl dingin kan chuak.\nBeer ka motor ah ka rak i thuhmi cu ka chuah i motor chung ah cun kan tlik hlan deuh ah ka van din ta. Pastor fanu cu na duh ve maw ka ti i ka pek ve nain ai ka duh lo a ti i ai duhter lo phawt. Tlawmpal ah ka van din i ding ve ko ka ti i a rak duh tawnmi le a rak din tawn mi a si ve ko caah cansaupi chung cu a ka el siang velo i kan pahih cun kan ding tti lawlaw. Dawr cu kan kawl i kan duhmi kan hmuh i kan cawk khawh hnu ah cun sizung lei ah kalpi colh lo in khualeng lei deuh ah ka kalpi lawlaw.\nKhualeng ah cun kan pahnih telawng cu kan thu i beer a tangmi cu kan ding pah i kuak hna kan zu. Ai thawh i a rin tlaunak cawk than a hau a ka ti i ak thinlung te cun ‘umm na rak senior ngai ve cang si mu’ ti pah cun thinphang duh hlah an thei la lo cuh ka hei ti pah. Kan van ri pah i kan biaka a thaw cang.Kai thawh le kan duh tuk tiah heh ti cun duhnak bia cu ka chimh chih len colh. Ka duhnak kong ka chimh mi a tamtuk le kei mah hmanh nih kai zumh lei loh.\nKa bia cu a ngai i nuam ngai cun ka hram te ah cun a thu ve . Kai thawh le ka kut in ka kuaih le ka hnamah ka ti cu a hnar ah ka hnamh sual. A ningzak lemlo a zeipoi lo ti a fiang. Cun kai thawh than i a hmur ah ka van i thial. Apoi a ti hlei lo. Cuticun tlawmpal kan um hnu cun motor cung ah kan kai i sizung lei ah cun kan kal than. Cuticun a thaizing ah an mizaw cu a tha deuh cang ko innlei tu ah zohkhenh khawh a si cang an ti i an innlei ah kan lawipi than.\nCuticun nikhat hnu nikhat cun kan i ngamh i kan i tlaihchan chin lengmang ve cang i an inn gate chung ah a dir i kei a lenglei ah ka dir i zantlai ah hin a chung le lenglei cun kan vai i kiss len theu tawn. Acaan ah leng ah ka chuahpi i ka duhnak poah ah kai hruai i ka thilduh cu ka va tuahpi lengmang theu tawn. Nikhat cu ruahlo tuk in nau a pawi nak kong a ka chimh. Ka lau tuk ve i ka nulepa sin ah ka chimh colh ve hna. Ka thinlung te cun nupi thit cu ka duh bak rih lo. Cun a tu ka darling nu zong hi a dawt cu ka dawt ve ko nain nupi ding ah cun ka duhmi a si bak lo.\nKa nulepa nih cun palai an i sawm i pastor te chungkhar cu an va len hna. Pastor pa nih cun a rak i thawh i kan fanu hi nan pafa fa a pawi hrim hrim lo tiah a lettaling bak in ka nulepa le palai pawl a rak ti diam ko hna ai. Athluak a rak hman a si i mualpho lai a tih tuk caah a fanu naupawi mi cu thah a rak i timh bia tu khi a rak si ai.Cuticun nan fa kan pawi lo zeihmanh a poinak a um lo va kir ko u akan ti ko nana cu i umh awk zong cu tha ve ti hlah. vanthat ka ti lehlam ko.\nAsinain zangfahnak timi nih ka thinlung ah rian a van tuan ve i ka nungak nu cu ka ngai chin lengmang i ka zangzong a fak chin lengmang. kan i tuar ve tilo i zam usih kan i i kan hawipa inn ah kan zan i kan va riak mei. Ka nulepa cu ka chawnh hna i thaizing zingka te ah nan pahnih in rak lawi colh u akan ti i an ka ti ning te cun a thaizing ah cun zingka te cun kan lawi colh ve. Inn kan phak cun ka nulepa nih cun kanmah nupa lawng kan va kal ko lai an ti i kan inn in ,inn(5) lawng an hlatnak pastor pa te inn ah cun an va kal. Sml cheu hrawng a rauh ah ka nulepa le pastor te nupa cu an van i zul i hmaichia ngai cun kan inn lei ah cun an rak ra thluahmah ko.\nKan inn ah cun an hung lut i pastorpa nih cun “fa zong na pawi lo i pa he zong nan zaam lo” a ti i a fanu cu a ban in a tlaih i a dawh colh ko. ka lau tuk i ka darling nu cu a kut in ka tlaih ve i kan nun thalo vialte kan kaltak lai i kan i um ko lai. Kan sualnak a um cun kan ngaithiam ko u ka ti ve i a fanu kut cu ka tlaih chih peng ve. Cuban cun ka pa nih” a kut kha thlah na ningzak lo maw? an duh ning poah in um cang hna seh” a van ti i kha lio ka paw aw kha ka ruahthan ah a thinhung tuk ve ti cu chim haulo a si.\nKa nu nih a van nolh ve i “an duh ning poah in an um ve cang ko lai , nangmah khuakhan piak an duh lo khah a baan kha thlah ” a van ka ti ve . Ka thinlung te cun ka zangfak tuk nain ka darling cu akut ka thlah i a pa nih cun a baan cun ai hruai i an inn lei ah ai kalpi diam ko.Cuticun ka darling nu cu a nulepa nih cun a phone an chuh i keimah he i pehtlai kho tilo in kan um cang. zarh 2 hrawng a rauh ah kan khrihfabu group ah” pastor fanu upa deuh nu cu adamlo ruangah sizung ah a um i a hohmanh nih va veh khawh a ngah lailo” timi thawngpang an postmi cu ka hmuh ai.\nKa thinlung te cun aww keimah he kan hrin dingmi ka fa pei an thah cang ko lai hi ka ti i ka darling nu cu chawnhkhawhnak lam ka tuak cang. Phone ka ngeih thingmi ka hman tilomi cu ka hawipa sin ah ka pek i sizung lei ah ka darling va pek ka fial . A va pek khawh i cuhnu lawngah cun ka dl he cun kan i chawn kho. Ka dl nih a ka chimh mi cu” tutan sizung ka um hi na ruahning bantuk te kha a si ko ee, nau ka pawimi hi an ka thlak piak cang i , ka lungmit i ka tluk caah sizung lei ah an rak ka hruai nak hi a si ee” tiah a ttah bu cun a ka chimh.\nCulawng hlah a liamcia kum (5) lio zongah hi ka dl nu hi patung a si cangmi pakhat pa fa a rak pawi i pastor pa nih hin a rak thlak ter cang fawn. Voihnih tiang nau a that ngamtu pastor a si. Mualpho a tih ruang le mi hmai ah mithmai tha hmuh a duh ruangah mithat le lainawn hmanh a tih lo mi pastor cu fih a va nung hringhran dah. A hnu ah cun hi kan pastor pa hi hmundang ah an thial ve i khawika an um cang timi cu ka thei ve ti hna lo. Asinain ka theihmi tu cu nizan naite ah khan pastor fanu upa deuh nu (ka darling thing) cu a thiang thitumhnak in pasal a ngei cang timi cu ka theih ve.\nApa cu ai lawm ngai lai cu,zeica tiah mihmai mualpho le thangchiat nak cun Pathian duhlo mi zong a tuah ngamtu asi i afanu mihmai ah a thiang hna in pasal a ngeih cu ai lawm ngai lai cu, farasi pastor pa cu” ka ti i ka fa a that tu pastor pa cu a cung ah ka thin hung ngai .Hibantuk pastor fih nung le sual hi a damchung hrim ah amualpho sehlaw,cu a mualpho lio te cu ka damchung hrim ah ka mit bak in hmu ve kho dingin damsau nak Pathian sin ah ka hal” tiah a tak in hithil a tongtu nih a tial. Hibantuk pastor nunnak hi zumtu ti awk an tlak hnga maw? Mualpho nak cha cun mi hmai i mithmaitha hmuh tilonak cha cun thilthalo le fihnung zong Pathian hmai ah tuah ko usih timi lungput hi sual a hua tuktu kan Pathian nih hin a duh hnga maw? a ngaithiam kho hnga maw? COMMENT ah na ruahnak chim khawh a si ve.\n← USA I A Ummi Chin Mi Nih Cun, Atu Bak Ah Khan Va Fuh Colh Ko, Philh Bak Hlah (+Video)\nSailonu Pi Thong Thluai nih USA Inn-Hrang (Muithla Umnak Inn) Ah Media i Hruai In A Va Veh i Ahmuhton Mi Khuaruahhar (+Video) →


Ralhrang Duhnak Zulhmi (Public Relation Team) Cathanh! – The Cherry Par\nRalhrang Duhnak Zulhmi (Public Relation Team) Cathanh!\nSeptember 28, 2021 Cherry News\nRalhrang duhnak zulhmi (Public Relation Team) cathanh cu; suimilam 12 a raulo, anmah ralhrang lila nih an buar colh. Chunlai lingcing khuachung ah hriamngan an puah, mipi an tlerhkhon colh hna.\nKan Miphun nih kan upatbikmi Pastor te cu, ralhrang nih zei an rel hnalo ning a lang ngaingai. Lungfah hi azual.\nChawnh biak a phu lomi ralhrang an si, Vawleipi nih an theih cang, “hi hna pawl hi cabuai cung le daihnak bia ruah phu an silo”, an ti.\nMahhe Level in mi a chawn lomi, anmah duhnak lawng a thanhtu “muko” menmen ah an kan hman theu. UN le Vawleipi hmamh an hlen ngam; kanmah cu chim haulo khi asi. Cu caah dirhmun fekte in kan miphun ningin kan doh lawlaw cangmi hnuthulh ding cu; CDMers, CDF/CNA le nunnak a pemi kan unau hna hmai tal kan khap te hnga maw!\nNCA cahren le cachuah hmanh an zul lo. Thil biapi chuak sehlaw atu bantuk biaruahnak men cu an hrikti hmanh a thak lai lo, kan i ti lengmang ve ko nain lam dang kan ngei ti rua lo. Khakha kan si ko. A poi ngai ko. NCA khi UN, US le Vawleicung 15 leng nih theihpimi asi. An zul nemmam loh! Zumh an tlaklo ning khi a chanchan in rak ton tuk cangmi asi nain mu.\nZaanriah voikhat danghnak men in miphun a zuar ngamhtu an tlawm lai lo mu. Judas nih Jesuh 30 pieces of silver in a zuarmi bantuk in kan miphun ningin chikhat thawhchuahnak men ah zuar a siangmi hruaitu an um chung poah cu a fawi lai lo. CDMers, CDF le CNA mino tampi nunnak le thabatmi thisen zeirelloin chikhat hna ngamnak ca i tonbiaruah sawhsawhnak nih kan dothlennak hi lam a hruai kho lai lo tizong an theihmen ko lai.\nAn ttih phannak a santuk ruang zongah a si kho nain, miphun pi lungput le zawnruahnak he kan doh a herh ti zong an i fiang ko lai nain mu.. Zei hme Biaknak lei kan hruaitu hi an ruah hnga ti hi ruah lo awk a ttha lo ee. Mah ti a si peng ko ahcun zeitin mino hna hmai kan khah kun lai?\nAho nih dah Hakha ah ralrin an kan pek?(uico ralhrang, public relation team). Hakha khuapi ummi nih inn le lo zaamtak lo ding le uico ralhrang nih kan khua le kan ram ah an duhpoh in an um lo nak ding ah thazaang pek le lungthin cheuh le bawmhchanh cu aho pumpak ciopoh nih tuah kan i timh ding a herh tuk.\nAsi nain, Nan ralrin peknak chung in; 1. CDF nih khuachung ah kah doh nak ahrial ding asi ah cun uico pawl khualeng ah chuah ding tah aatel maw? 2. Uico pawl nih khuachung ah kahdoh nak thok lo ding ah aho dah an doh ding cu khuachung ah cun an um?\n3. Mipi sin ah chungkhar cazin check i an vah tik ah hmuhsak le an chim ning in kan tuah ko ding ah tlaih awk an kawl mi hna kan unau liangluang cu tah zeiruang ah an rak kawl hna ti tah kan ruat maw? CDMer atuah mi tah an in an phak tik ah tlai ko hnaseh apoi lo kan ti lai maw?\n4.Mi inn pun nak ah chungkhar cazin cu i ken ding asi ah cun inn ah riak ngam loin an kawl mi hna kha an riahnak thanh he aakhat kolo maw? 5. Khual ngeih i ဧည်းစာရင်းတိုင်း tehna tiang an nawl ngaih ko ding ah cun zeiruangah athok ten doh asi kun?\n6. IDP camp cutah thawng nan thanh dih hna in cun ahim ko ankan ven piak lai tiah in na zum in aa-mah na khang ngam maw?\nUico nawl zulh lo kha kan i tinhmi ah aatel tah kan philh sual maw? Thilttha alo ngai nain leirawitu kan si sual maw? CDF hmai na khap maw? CDMers hmai na khap maw? Uico nih amei an hngerh hnawh ruang ah aka lawmh tiah naa ruat sual maw?\nNa thiltuah mi nih ngmh himnak lawng panh in an kilveng tu le an dirkamh tu hnahnawhnak ape sual maw? Ruat cikcek law naa palh sual lai! Ahodah ralrin petu cu asi tiah na ruah ve!\nKa khuaruah an har zei tin dah si hnga? Kan mah mi hrut zei hngal lo hmanh nih a cu ralkap cu kan zum hna lo i zei tin mi fim pi pi an khua khan cu ee. An mawnh cang ko hna hih! Mah bantuk cu nan si ning a Langhlat in kan hngalh piak dih hna lo nain tuan ten mah ti i khua an khan ding si cun ziah duh lo nak langhnak ah an i tel.\nZiah Ralkap uk nak tang um ka duh ko an ti ko lo. Mino kan nau le tampi zung rian le tangka hmanh an kal tak dih. Caan sau pi ii zuam cio mi. Mino tampi ram caah a zuam mi an thazang a chiatter tu an si. NU Sung Fb\nHakha khuami hna ca ah ralrin thawngthanhnak. Hakha khuasa hna ca ah ralrin awk tete ruahnak peknak cu Public Relation Team nih a tanglei bantuk in nihin, September 27 ah a thanh.\nRalrin Thawngthanhnak; Hakha khua um nule pa ule nau hna- atu hrawng cu khua chung kahdohnak ruangah thinphang thlalau in kan um i mah inn hmanh ah it ngam loin a himdeuhnak chungkhat hawikom sin ah a riakmi kan tam ngaingai cang. Cu lawng siloin zanttim ah innkip milu chek le mi cheukhat tlaih in an kan luhhnawh tik ah kan thin a phang chinchin.\nCucaah hi kong he pehtlai in kan pastorte nih kap hnih tuanvo ngeitu hna he ton biaruahnak ngeih hnu ah a tanglei bantukin thawng kan in thanh hna. 1. CDF cu zapi himnak a ruatmi le zapi caah riantuanmi an si bantukin khuachung ah i kahdohnak cu a si khawh chung in hrial le zapi harnak phakter loding an kan zuampiak lai.\n2. SAC ralkap nih khuachung i kahdohnak thok hmasa loding le zapi tlerhkhonhnak, a herh lo ah meithal puahnak tuah lo ding in i chimhchawnh a si caah thinphangtuk le lautuk in um lo ding.\n3. SAC ralkap nih innkip ah vah in chungkhar cazin an chek tik ah tihlo tein innka hunpiak i chungkhar milu cazin (အိမ်ထောင်စုစာရင်း) hmuhsak ding. Chungkhar minung le sualnak ngeilo mi an tlaih hna ahcun a tanglei HCMF Tawlrelphu tuanvo ngeitu sinah thawng thanh colh ding. Rev. Dennis Ngun Thawng Mang – 092451062; Rev. Ni Cung Thang – 09421158480; Saya Za Hnin Thang – 09442001362\n4. Sang dang le midang inn ah nan va riah a si ahcun chungkhar milu cazin(အိမ်ထောင်စုစာရင်း) le NRC Card (မှတ်ပုံတင်ကတ်) i ken ding. 5. Khua dang in Hakha ah a rak i dormi hna nih chungkhar milu cazin(အိမ်ထောင်စုစာရင်း) ken pin ah pengkulh uknak zung (မြို့နယ်စီမံအုပ်ချုပ်ရေးရုံး) ah khualtlung cazin (ဧည့်စာရင်း) pek ding.\n6. Khua dang in siseh Hakha khuachung in siseh Ralhrial le Ralzaam Zohkhenhnak Camp (IDPs Camp) ah um a duhmi hna nih Chin Christian University (CCU) le Chin Christian Fellowship (CCF) i camp tuanvo ngeitu sinah pehtlaih in i dor khawh a si cang. Rev. Dr. Thawng Hlei Thang – 09740813098; Rev. Za Cung Ling – 09420112979; Pastor Sui Mang – 09423661278\n7. Inn le lo kan zamtaak tikah mithalo le ral pawl caah caan tha a si i inn le thilri a him lo chinchin caah Hakha khua chuahtaak in khuate lei kalding cu i timh rih loding in kan in sawm fawn hna. Pathian nih khuami pumpak le kan khuapi kan kilvenpiak hram ko seh. Public Relation Team. Source: Hakha Township Public Healthcare & IDPs Management Committee\nHakha Khuapi ဧည့်စာရင်း check ah Ralhrang an rat tik ah: Tuah Dingmi; 1. Nan inn an phak cang ko ahcun tha tein kutka awnh ko. 2. Tha tein bialeh le chimrelnak ngeih ko. 3. အိမ်ထောင်စုစာရင်း kha hal a si tawn caah timhlamh cianak ngeih ah a tha.\n4. Phone, Tablet le Computer ah na fimmi hmanthlak le thilri hna kha kilkawi thiamnak ngei cia. 5. Rallokap hi mask an i tuah lo caah Mask i khuh in bia i ruahnak cu tulio Rai in i kham zong a si.\nTuah lo dingmi: 1. Inn kaa awnh duh loin um lo ding. 2. Tih le lau ruangah tliklek lo ding. 3. Thinphan ruangah biachim holhrel i palh lo ding. 4. Halmi hlei in a herh lomi chim i timh lo ding. 5. Chimrelnak ngeih tik caan ah bo le ngal in biachim lo ding.\nRALRIN CIO KAN HERH; Rallokap pawl nih ဧည့်စာရင်း an check tik caan ah PHONE kha hramhram zoh piak in Dohthlennak he a pehtlaimi photos a um sual ahcun bia kan in hal ta lai tiin kalpi a si tawn caah ZAPI lei in kan PHONE chung ummi thianhnak kongkau ah daithlan lo ding a si lai.\nA biapi ngai mi cu CMDers nih an PHONE ah a hlan an rian tuannak le duhlonak an langhter mi kong hna kha an PHONE an check i a um sual ahcun tleih dingah ral bak mi an si hna. A si khawh ahcun CDMers nan inn pa cio kha ralrinnak pe cio hna uh sih.\nChingchiah: Rallokap cu ralhrang an si caah hriam an i kenmi in mi kip harnak pek ding ah an lung a reng zungzal. Cucaah hmuh le ton sual tik ah launak he tlik le lek tak si loin an kan halmi bia lehnak ah fimkannak ngei cio hna u si.\n← Minung Lungthin A Ken Tilo Mi Min Aung Hlaing Le A Doctorte!\nUico kawi le uico tawkaliak! →


Mi lian-ngan tuk ah aa ruat manh Mi Pi Ranu Mandal Le Aung La Nsang Dirhmun Chim Ti An Tong – Zion Tlang Media\nMi lian-ngan tuk ah aa ruat manh Mi Pi Ranu Mandal Le Aung La Nsang Dirhmun Chim Ti An Tong\nNovember 7, 2019 admin Minthang\nA luan cia, thla 3 hrawng ah khan inn ngei lo, kutdok dirhmun in Tlanglawng Station ah a beidonghnak hla a sak lio mizeimaw nih an rak hmuh i zapi hmai ah an chuahtermi, Pi Ranu Mondal cu sang tuk ah aa chia manh cang!Kutdok dirhmun in Pathian nih a cawisan i atu tiang ahhin, Bollywood movie ah Hla fung thum an sakter ve cang.Kutdok in a rak vahnak kutcaak le a hmaicaak hmanh a thiang kho huaha rih lo; nai te taktak in khua hngal tete bawmhnak in a hung langmi te khi a si!\nSihmanhsehlaw thla hnih thum karlak ah mi lianngan tuk ah aa rak i ruat manh ko cang rua hih. Nizan nai ah khan, anmah India nu pakhat nih hmanthlakpi a duh caah a hnulei in a dawi, mi karlak in aa tenh hnawh i Pi Ranu Mondal cu “hman thlakpi kan duh” tiah a liangte in a hei tongh. Cu bak ahcun, Pi Ranu Mondal nih thinhun mithmaipi he a hun mer hnawh i “Minthang pakhat ka si hih; rak ka tawng hlah” tiah a hro.\nIndia mipi nih, “ziah tuan tuk ah a dirhmun aa philh hnga aw, toidor te le nemte in hei um piak hna sehlaw, zeitluk in dah aa dawh hnga mu,” tiah an lungfahnak kong an chim lulh ko! Hi bantuk a si dingmi kan tam tuk ruang ahhin, Pathian nih zumtu tampi cawisan a kan ngamh lonak a si lai, tiah ka ruah.\nKachin pathawng, Aung La Nsang nih “World Champion ka si ruang ah ka lungput zeihmanh aa thleng hlei lo; hohmanh hngalh lomi le mah duh in a vak sawhsawhmi ka rak si lio ka lungput peng kha ka ngei ko rih” tiah a chim. Sifah lio vial ah, aa toidor taktak i rian ttha, lahkhah ttha le inn ttha hun ngeih khawh sin in, a mit-au aa dang colhmi pawl, chonh biak ngamci in aa tuah ti lomi pawl cawisan le rumter cu Pathian caah santlaihnak zeihmanh a um lo; phungkyi samthih pek bantuk a si! Pathian caah cawisan awk ttha lungput kan ngeih i kan tuahmi thil ah kan teimak ahcun, vawlei ah Pathian nih thluachuah hmuh a kan sianh ve ko dahkaw. Credit: Pastor Hram Bik Lian\nPrevious Post:Mi lian-ngan tuk ah aa ruat manh!\nNext Post:Hngakchia le Internet Ralrin Aherhnak!


Minung Tampi Tlangrai Vaccine Chunh Dingin Cozah Nih A Kan Fial – Chin Community in Norway\nMinung Tampi Tlangrai Vaccine Chunh Dingin Cozah Nih A Kan Fial\nOctober 9, 2020 ccn 0 Comments\nNorway ram ah minung 1.6 million hrawng hi tlangrai vaccine chunh hau mi kan si. Kum fatin tlangrai vaccine hi i chunh ahau mi asi. Kum fatin vaccine i chunh lo ruangah minung 900 -2000 karlak hi an thi tawn, aruang cu tlangrai nih hin zawtnak dang atampi a zual ter khawh caah asi. Cun atulio covid-19 a um lioah hin abiapi khun, nain philh lo ding asi mi cu tlangrai vaccine nih Covid-19 a khamh lo ti hi asi. Atanglei minung (risiko gruppe) hna hi kan cozah nih a biapi in I chunh ding in fial mi hna an si\nKum 65 a tling cang mi poh\nTar zohkhenhnak ah aum mi poh\nNau a pawi nak zerh 12 cung a si cang mi poh, (trimester 2 og 3)( adang zawtnak na ngeihchih ahcun zerh 12 tang si zong ah chunh ahau tthiam)\nZunthlum zawtnak a ngei mi poh ( diabetes type 1 og 2)\nThin, Lung le Cuap lei a ttha lo mi poh\n(Immunforsvar) Kan pum i a um mi zawtnak a kham kho tu ahrawk mi zawtnak AIDS, Cancer le adangdang tibantuk pawl\nA thau tuk mi pawl (KMI over 40 asi mi )\nNgandamnak (Helsepersonell) lei i a ttuan mi poh.\nTlangrai vaccine chunhnak kongah mah umnak cio i Kommune nih ttuanvo a lak lai. Risiko gruppe chungah a ummi na si ahcun 50Kr lawng vaccine man ah liam asi lai. Christmas lai hrawngah tlangrai a tam khun tawn caah Christmas hlanah risiko gruppe pawl hi i chunh dih dingin cozah nih timhtuah piak an si.\nPrevious Previous post: Oktober 12 in Norway cozah nih a onh tthan ding mi phunglam hna\nNext Next post: Covid-19 caah vaccine cu free in chunh asi lai


Deuteronomi 10 (Deuteronomy 10)\nHakhaKawlCa kDal 10Cang\nNawlbia Lungtlap Voi Hnihnak\n1“Khi caan ah Bawipa nih ka sinah, ‘Hmasa i bantuk a simi lung tlap pahnih in ser hna law, tlang cungah ka sinah ra kai tuah, cun thingkuang zong ser tuah. 2Cun hmasa lungtlap na khuaimi hna cung i a ummi bia kha, lungtlap hna cungah cun ka ṭial hna lai i kuang chungah cun na khumh hna lai,’ tiah a ti. 3Cucaah anri thing in kuang pakhat ka ser i hmasa bantuk a simi lungtlap pahnih ka ser hna i cu lungtlap pahnih hna cu ka kut chungah i put in tlang ah cun ka hung kai. 4Cun lung tlap hna cungah cun, tlang cungah mei chungin pumh ni i Bawipa nih nan sinah a chimmi nawlbia pahra cu hmasa i a ṭial bang khan, a ṭial hna i Bawipa nih a ka pek hna. 5Cun kaa mer i tlang cungin ka rung ṭum i ka sermi kuang chungah cun lung tlap cu ka chiah hna; Bawipa nih nawl a ka pek bangin khika ah an um.\n6(Israel mi hna cu Beeroth Bene-jaakan in Moserah ah an kal. Khika ah Aaron cu a thi i khika ah an vui. A fapa Eleazar nih amah can ah tlangbawi rian a ṭuan. *10:6: Nam 20:28; 33:38 7Khika in Gudgodah ah an kal i Gudgodah in tiva tete umnak ram Jotbathah ah an kal. 8Khi caan ah, Bawipa biakamnak kuang put awk le amah min in thluachuah pek le amah ca rianṭuan awk i Bawipa hmai i dir awkah, Bawipa nih Levi phun cu nihin tiang aa thleidan hna. *10:8: Nam 3:5-8 9Cucaah Levi cu a unau hna lakah covo siseh ro siseh a ngei lo; Bawipa nan Pathian nih amah sinah a chim bang khan, Bawipa cu a ro a si.)\n10“Hmasa bantuk ṭhiamṭhiam khan, tlang cungah cun ni sawm li le zan sawm li ka um i khi tan zongah khan Bawipa nih ka bia a ka ngaihpiak; Bawipa nih hrawh an duh hna lo. *10:10: Exo 34:28 11Cun Bawipa nih ka sinah, ‘Tho law, an pupa hna sinah pek awkin chiat ka sermi ram kha an luhhnawh i an co nakhnga, mi hna cu hmaisak tuah hna,’ tiah a ti.\nPathian Nih A Duhmi Thil\n12“Kha! Israel, Bawipa na Pathian nih an fialmi cu zeidang si loin, Bawipa na Pathian ṭih le, a lam vialte kha zulh le, amah kha dawt le, Bawipa na Pathian cu na lung dihlak le na ruahnak dihlak in a rian ṭuan le, 13nihin ah nangmah ṭhatnak ding caah nawl kan pekmi hna Bawipa phungbia le nawlbia hna ulh hi, a si lo maw? 14Zohhmanh, a sang bik van hna le, vawlei le a chungah a ummi thil vialte hi, Bawipa na Pathian ta an si dih; 15sihmanhsehlaw Bawipa nih dawtnak in na pupa hna cungah a lung a chiah i annih hnu i an tefa, nannih cu, midang vialte hlan in an thim hna, nihin ah nan si bang hin. 16Cucaah nan lung cuarpar cu tan u law, lungkhong si ti hlah u. 17Zeitintiah Bawipa nan Pathian cu pathian hna Pathian le bawi hna Bawi, a lianngan i a ṭhawng i ṭih a nungmi Pathian, duhdanh a ngei lo i ziknawh a la lomi a si. *1Tim 6.15; Biat 17.14; 19.16; Lam 10.34; Rom 2.11; 10:17: Gal 2:6; Efe 6:9 18Pangeilo le nuhmei cu ding tein bia a ceihpiak hna i, mipem kha a dawt i rawl le hnipuan a pek. 19Cucaah mipem kha daw u, zeitintiah nannih kha Izipt ram ah mipem nan rak si. 20 Bawipa na Pathian cu na ṭih lai; a rian na ṭuan lai i amah ah naa bek lai i amah min chalh in chiat na ser lai. 21Amah cu na thangṭhat awk cu a si; amah cu na Pathian, hi thil lianngan le thil ṭihnung hna, na mit nih an hmuhmi, a tuahtu hi a si. 22Na pupa hna nih Izipt ram ah an vung kal tikah sawm sarih an si; atu ah cun Bawipa na Pathian nih van arfi zat in nan tam leiah an ser cang hna. *10:22: Gen 15:5; 22:17; 46:27


A tu lio kawl Party nih an ttih bikmi cu, tlangcung miphun party pawl an tthawng lai i,kan nawl ngeih nak (Power)a dih sual lai ti hi an a si. – Hakha Cherry\nCucaah Muthai in Tlangcungmi heh an kan leem,Hngakchia kan si ahcun cu muthai cu kan cohlan lai.Upa lungfim nih cohlan phung asi lo. CBCUSA Kan pa Dr. Thla Awr nihcun,Chinram khi kawl nih development hmangin a kan dolhnak hnga lo kan dir kamh a herh a ti.\nDr. LHS nihcun,kawl nih zei hmanh kan pe hlah uh, mahle mah uk khawhnak (Covo)kan pe uhlaw kawl Kan in lonh dih hna lai a ti.Tlangcung Vakok nihcun,Tlangcungmi hriamtlai le party nih Kawl Party he dothlen nak cabuai cung ah ral a doh cuahmah lio ah Kawl party lei tang in va aukhuan len cu (phohpian) cheater ansi ati.\nDr.Hre Mang nihcun, Development le budget Tangka duh ruang men men ah Central cozah ah kan vote ahcun Nu nih phaisa duh ah a taw ai zuar bantuk menmen asi ati.\nDevelopment nih an kan phenh I kan mit nih a hmuh khawh lo ca tu ah khin kawl kan i bochan khi a si. Kan pa le mifim nih cun kawl an i bochan lo. Kawlrim kan namtuk cang caah kawl nih a kan uk/nehsawh hi nan duh peng ko maw?\nKawl tang na kun chung paoh kha cu kawl nih an upat bal lai lo ti hi theihfian can acu cang!Kawl nih an mah tluk level in an kan hmuh/upat khawh venak lam tu hi kawl ve cang uhsih. Duh thimnak nawl kan kut a phan cang. Kawl party maw na ttanh lai, na phun hawi party nangmah nawl si ko.Credit-Tlangcung Vakok


A Tuh Man A Zun Bak Ve Ko : Mipi Lei Minung 17 A Thatnu Dalan Sayamah Nu Cu An Thah Bak Ve – Buanchukcho\nA Tuh Man A Zun Bak Ve Ko : Mipi Lei Minung 17 A Thatnu Dalan Sayamah Nu Cu An Thah Bak Ve\nMinung 17 a thattu dalan nu cu mipi nih an thah ve cang. Thawngpang tha taktak a si. Irrawaddy ramthen Cungpyian myone Hleswe khuate ah June 5,2021 ni zing ah zing sml 3:30 hrawng ah khan Kawl ralkap cu khuate ah an lut i chehlatnak an tuah.\nCu lio ahcun mipi le Kawl ralkap kar ah buainak a chuak kum 4 ngakchia le nu pahnih tel in minung 17 Kawl ralkap nih an thah hna. Minung 9 hliam an tuar tiah theih a si. Mahhi thil a cannak cu sianginn cachim tu sayamah pakhat ruang ah a si. Hleswe khua ahhin sianginn ah ngakchia pawl ho hmanh an kai lo caah sayamah le khuami kar ah buainak a chuak.\nCu hnu ah sayamah nihcun khuami pawl nih hriamnam an hman tiah ralkap sinah report a pek hna i ralkap cu a auh hna. Cuticun June 5,2021 zing sml 3:30 hrawng ah Kawl ralkap hna cu khua chung ah an lut i innkip an chek i hriamnam cu an kawl. Khuami an tlaih hna an hrem hna.\nCu tikah khuami hna nih Kawl ralkap pawl hremnak cu an tuar kho ti lo i an ngeih mi hriamnam le an hmuh mi hriamnam poh in Kawl ralkap pawl cu an doh ve cang hna. PDF a si lomi khuami hna nihcun lungtum, thingtan le Chai lawng in Kawl ralkap pawl cu an doh hna. Ralkap nih an tlaihmi hna khuami pawl cu luat kho ding in an zuam.\nCu tikah Kawl ralkap hna nihcun khuami an hmuh mi hna poh cu meithal, Miakpi le sniper in an kah thluahmah hna. Cu lio ahcun a zammi kum 4 ngakchia le nu pahnih zong ralkap nih meithal in an kah hna i an nunnak a liam. Hliamtuar mi hna zong khua chung ah thopbul awk tha loin khua leng ah an zam. Nunnak a liammi hna an ruak zong an la kho rih lo. Kawl ralkap nih thazang tampi an chap caah khuami cu ramlak ah an um rih ko hna.\nCu kong he pehtlai in khuami hna ralkap sinah report a tuah tu nu cu khuami hna nih Namtong in an tuk i a hmun ah a nunnak a liam ve cang tiah theih a si. Laknak : thechinstar\nthawngpang dang relchap : Rallokap Ceilak KNDF Nih A Thuat Hna I Minung Ceilak An Thah Hna\nJune 5, 2021 ah Karenni mipi venghimtu phu nih Kawl Ralkap (20) leng kan thah hna lawng si loin an hriamnam tampi kan chuh hna tiah cathanh an chuah. Kayah ramkulh raldohnak ah KNDF nih Min Aung Hliang hruai mi Ralhrang (20) leng an thah hna hi a si i an mah KNDF lei in minung pakhat nih ram caah a nunnak a pek ve tiah an cathanh mi ahcun an langhter.\nKayah ramkulh, Demoso khuapi chung ah kahnak fak ngai in a chuah hi asi. Nihin zaanlei suimilam 4:00PM- 9:00PM tiang kahnak a um. Ralhrang lei nih Bomb, Miakpi ti bantuk hriamnam pical tamtuk an hman ti asi. Cu bantuk thiamthiam in Karenni, Moebye khuapi chung zongah KNDF le Ralhrang karlak raldohnak fak ngai in a chuak rih. Nihin raldohnak lawng ah KNDF nih ralhrang lei (20) an thah hna. Bomb le Miakpi a tamtuk in an kah caah kaphnih a thi mi le hliamtuar mi felfai ngai in langhter awk a tha rih lo ti a si.\nKahdohnak a um hnu ah Senthang Peng khuami cheukhat ramtang ah an zaam


Yangon puaisa in Australia sianginn kai ai timhmi Lai mino theih hrimhrim ding – Pu Sang Hre | Salai Lungthli Tum\nYangon puaisa in Australia sianginn kai ai timhmi Lai mino theih hrimhrim ding – Pu Sang Hre\nPosted on January 17, 2019 by Salai Lungthli Tum in CAPAR // 0 Comments\nAustralia ah Kawlram lei in Sianginn kai ai tim mi le chungkhat pawl nih theih hrimhrim ding:\nNikum hrawng in Australia, ahlei bik in Melbourne ah Dilpoma sianginn kai ding in Australia a phan mi kan mino cheukhat an um pah hna. Lai mi hi zei kan tuah paoh ah akong fiang tein hlet hmasa loin mi nawl cawng lawng a thiam mi kan si deuh hna caah thlakhat hnu thlakhat an karh thluahmah. Mah sianginn kai nak kong hi mah tein tangka liam a hau mi a si. Education agency (puaisa) sin in a ra mi an si caah tangka ceih lak an liam chih rih.\nAustralia ram cu vawilei cung sianginn kainak ram minthang pawl lak ah a man fak bak ve mi ram pakhat a si. Cu tikah kan Chin mi (Yangon le Hakha) hrawng um mi nih Yangon ah hram bunh in a cawlcang mi agent (puaisa) sin ah thawng an hlet tikah agents pawl mit cun a rak hlethlai tu paoh cu mirum cia in ruah dih a rak si. Cucaah, Australia kong a thatnak lawng te deuh in rak chimh an si rua. Cun, hi ka Melbourne um mi an chungkhat cheukhat nih le Australia ahcun caan sau tak an um ko nain ram kalning (system) tha deuh in a thei mi an si ve lo tikah theih awk tlak mi ruahnak tha an rak pe kho deuh hna lo. Mah cu an phak hnu ah bia kan hal hna ah theihcia mi an ngeih mi a um lo.\nAustralia na ret khawh ahcun a tha tuk mi si. Tan thai khawh nak ding in lam kan in kawl pi hna lai cu ti phun in Lai khal dawtnak phun deuh in ruahnak an pek mi ko hna an lo deuh. An phak ah le Australia education system le living standard a san ning le international students caah rian lei kam ah le a lam kip in caantha (opportunity) an rak ngeih lo ning kha an i theih. An kai nak ding sianginn pawl hi Institute sawh sawh men an si i Cozah nih 2016 hnu in ning le cang loin ram dang mi luhter tuk ruangah kherhlai nak tuah a timh mi hna pawl (scrutiny) sianginn pawl deuh a si. Australia ahcun RTO sianginn kan ti hna. TAFE le Training a pe deuh mi sianginn tiknak a si. Atawinak cun Yangon Lai khal pawl holh i hlan ahcun lam kam sianginn ti khawh an si.\nCucaah, nan unau, fa le maw asilo nan chungkhat unau maw Australia ah Diploma sianginn kai ter na duh hna ahcun atang lei pawl hi theihtha ngai a si tiah ka ruah.\n1. Mirang holh tha tein a thiam lo mi Australia ah mirang holh ka cawm chom lai tiin rat ter lo ding. An foundation course ah $$$ thong tamtuk liam a hau.\n2. Australia Diploma cu Cozah nih chiah ning standard te in cun company ah manager rian hmanh tleih khawh a si. An ram mi tampi cu Diploma tein riantha a tlai i BA le MA kai a human ti lo mi an tampi. Lai tlang ah zei hmanh cathiam lo hna nan ret ter hna cun lih le hrokhrol rumro in a Dilpoma kai ter mi cu awn ter awk a tha lai lo. Sianginn kai mi course te ah an awn lo i an sungh lengmang ahcun an visa cancel a fawi te. Mah hi scholarship in a rak kai mi hmanh an sungh caah an visa cancel piak mi an tampi.\n3. Australia ram cu ngamdamnak zohkhenhnak lei ah vawilei cungah minthang a si nain mah cu an ram mi le permanent residence (PR) ca lawngah a si. International student paoh paoh cu health le life insurance in i chiah hrimhrim an hau. Aman hi (haa lei) tal loin abuak tlak in tuah ahcun kum hnih caah $2,000 hi cu a tlawmbik a dih lai. Mah bu cun an zawt sual ah an health insurance nih a liam dih kho lo mi a um rih. Health insurance ngei lo la bang ahcun voi khat siikhan i piah ah zarh khat hmuh mi cu a kal dih kho.\n4. Scholarship in Bachelor silo Master kai ding in a phan mi hmanh khi an innchungkhar dir ning le visa an sok piak mi hna hoih in riantuan caan nazii an pek hna. Atam bik cu zarkhat ah nazii 20 pek a si. Hi ka ram cu Full-time rian tuan ah hin zarhkhat ah nazii 38 pek a si. Part-time lawng in tax pek in rian an tuan kho. Part-time rian hmuh le a har bak. Hi ka i a phan cia mi hmanh hi awl tein part-time rian cu hmuh khawh a si ve hoi lo. Cucaah, Australia a phan lai le rian an tuan lai le an mah tein an i cawm ko lai ti hi awl tuk in ruah ding a si lo. Aruang cu mirang holh a thaim bak mi hmanh nih mah duh in rian hmuh khawh a si lo. Factory rian ah le full-time deuh lawng pek a si hoi. An industry kal ning hoih hrimhrim ah full-time deuh lawng pek khawh phun rian an si.\n5. An sianginn kai duh mi course man kongah nan chungkhat unau nih pek piak ding le bomh ding hi i ruah chih lo bak ding a si. Australia Chin/Lai mi dirhmun ah course man $5,000, $10,000 hna $15,000 hna liam piak ti hi a har bak pin ah a si khawh bak lo mi a si tiin ka hmuh. A nei nung kho deuh nih cun a bom kho zong an um ko lai. Asinain, 99% ca cun a si kho lo mi ah ka ruah. Aruang, Australia zapi za ran dirhmun cu kan i theih pah dih ngawt. Business tuah i a turu mi kan um rih lo.\n6. Cun, an kai dingmi course pawl hi duh poah in thim awk an tha deuh lo ti khawh a si. An man ruang le an holh thiam ning hoih in lai a rel deuh caah a si. International student in an phak caah hawi hlei in tangka liam a si. Course man hrimhrim hi international student ca cun a fah tuk caah mah nih ti khawh tawk tein course lawng lak a hau dingah an dir.\n7. Caan sau an um tik ahcun ei man le um man hi zoh bak a hau. Mah kong hi Australia Chin mi kan buai bik mi a si theo. Caantawi ca cun okay a si kho men ko na lai nain caansau cun an umnak an chungkhat lila nih bia/holh chuah a um hrim lai caah nan fa nau caah ruat piak a hau. Australia um Chin mi cu riantuan lo hin tangka zei tin dah ka hmuh lai ti a tuaktan huam ngai mi kan si hna caah a ho fa nau cio caah an ton hrimhrim ding a si. (Mah tein tuaktan chap ding)\n8. Nan fa nau le cu an rak phan i an i ruah ning le an rak chimh hna ning in thil a kal ve lo tikah lo (Farm) kal lawng an rian an ti. Caantawi ca cun a tha tuk nain an visa a nun peng tiang Lo kal peng ding cu ruah ngai a hau. Tangka hmuhnak ding cun an kal ding a si ko nain an ret duhnak le nan ret ter duhnak he cun ai pial kan hrimhrim lai tiah ka zumh.\n9. Hi ka an phak hnu cu nugak/tlangval an si le nupi/va kan ngeihter hna lai le an tang beh te ko lai tiin hi kong hi khuakhan awk a tha lo. Nupi/va ngeih cu thilri cawk a si lo caah thil fawi lo bak a si.\n10. Kawlram cu Australia Cozah nih a tha thluahmah cang tiin a pom ve cang caah an tang lai le ralzam an sok te lai tiin khuakhan zong tih a nung ve hoi cang. Tinbaw in 2012 ah a rak phan mi Rohibya hmanh khirh ding in kan Cozah nih a tawlrel cuahmah cang hna. An khirh cang mi zong an um. An retnak Malaysia lei ah an kuat than hna.\nCucaah, acung lei ka rak langhter mi pawl khi tha tein zoh dih hnu le cuai thlai hnu ah kan fa nau hi Australia ah sianginn kan kai ter ve ko ahcun kawlram lei in a tlawm bik $20,000 silo $30,000 cu kan dih hrimhrim a hau. Nan/kan dirhmun i tuak cikcek hnu ah biakhiah ding a si. Australia chungkhat unau sin ah ruahchannak tam tuk ngei buin tuah sual i kan duh ning in thil a kal ti lo tikah chungkhat unau kar lak tiang ihuatnak a chuak kho. Thla 18 chung visa an hmuh mi le extension ah thla 6 a hmuh tiang kan mah lei kam in $30,000 hrawng kan i timh tuah khawh ko ahcun tbk hi nan/kan fanau he tha tein ceih khannak tuah ah a tha bik. Hi kong hi awl tuk in khuankhan lairel ding a si lo. Hawi bochan maw silo chungkhat bochan cun kan fanau le an ton ding mi tuak ah ngeihchiah ngai ding a si. Mirang holh tha tein a thaim cia le kawlram hna ah motor a mawngcia cang mi pawl cu atu ka tial mi pawl harnak hin tampi an luat kho lai. Asinain, mirang holh lei ah a zei hmanh a thaim ve lo mi an si sual ahcun an ton ding mi le a tong cia mi pawl zoh tikah ngeih a chia ko.\nNote: Pumpak le chungkhat lei in thawng hal ka ton tuk caah ka Facebook ah ka van tial law. law. Na duh ahcun share khawh a si.


2Chanrelnak 36 (2 Chronicles 36)\nJehoahaz Pennak le Ṭumchuknak\n1Cu ram profet nih cun Josiah fapa Jehoahaz kha a lak i a pa hmun ah khan Jerusalem ah siangpahrang ah a ser. 2Jehoahaz cu pen hram a thawk ah kum kul le kum thum a si Jerusalem in thla thum a pen. 3Cun Jerusalem ah cun Izipt siangpahrang nih a phuah i ram cu ngunkhuai ngun talen za khat le sui talen pakhat a cawh. 4Cun a unau Eliakim kha Judah le Jerusalem siangpahrang ah cun Izipt siangpahrang nih khan a ser i a min cu Jehoiakim ah a thlen; sihmanhsehlaw a unau Jehoahaz cu Neko nih khan a lak i Izipt ah a kalpi. *36:4: Jer 22:11-12\n5Jehoiakim cu pen hram a thawk ah kum kul le kum nga a si i Jerusalem in kum hleikhat a pen. Bawipa a Pathian mithmuh i thil ṭhalo kha a tuah. *36:5: Jer 22:18-19; 26:1-6; 35:1-19 6Babilon siangpahrang Nebukhadnezzar nih khan a hung doh i hreng a khenh i Babilon ah a kalpi. *36:6: Jer 25:1-38; 36:1-32; 45:1-5; Dan 1:1-2 7 Bawipa inn chung i a ummi umkheng a cheu hna zong kha Nebukhadnezzar nih Babilon ah a kalpi hna i Babilon i a siangpahrang inn ah cun a chiah hna. 8Jehoiakim tuahsernak a tang rihmi hna le fihnung a tuahmi le a ziaza ṭhalo hna cu zohhmanh, Israel le Judah Siangpahrang hna Cauk chungah an i ṭial i a fapa Jehoiachin cu amah hmun ah khan a hung bawi.\nJehoiachin Cu Babilon Ah Sal Ah An Kalpi\n9Jehoiachin cu pen hram a thawk ah kum riat a si i Jerusalem in thla thum le ni hra a bawi. Bawipa mithmuh i thil ṭhalo kha a tuah. 10Cun cu kum ṭhal ah Nebukhadnezzar Siangpahrang nih mi a thlah hna i amah cu Bawipa inn chung i umkheng mansung hna he cun Babilon ah an ratpi i a unau Zedekiah cu Judah le Jerusalem siangpahrang ah a ser. *36:10: Jer 22:24-30; 24:1-10; 29:1-2; 37:1; Eze 17:12, 13\n(2Sia 24.18-20; Jer 52.1-3)\n11Zedekiah cu pen hram a thawk ah kum kul le kum khat a si i Jerusalem in kum hlei khat a bawi. *36:11: Jer 27:1-22; 28:1-17 12 Bawipa, a Pathian mithmuh i thil ṭhalo kha a tuah. Bawipa kaa chungin a chuakmi bia a chimtu Jeremiah hmaiah khan a lung a ṭhum lo. 13Cun Pathian min chalh in chiat a sertu Siangpahrang Nebukhadnezzar zong kha a doh; Bawipa, Israel Pathian lei i i mer duh loin a hngawng kha a ṭhawnter i a lung kha a hahter. *36:13: Eze 17:15 14Tlangbawi hna lak i haotu deuhdeuh hna le mi zapi hna zong kha, cu bantuk cun zumhtlaklo ngaiin an um i miphun hna thil fihnung vialte kha an zulh ve; cun Jerusalem ah a thiantermi Bawipa inn kha a thurhhnawmh.\n15 Bawipa, an pupa hna Pathian nih khan a mi hna le a umnak hmun cungah khan zaangfahnak a ngeih caah lamkaltu kha ngol duh lo tein a thlahhnawh lengmang hna; 16sihmanhsehlaw Bawipa thinhunnak cu a mi hna cungah a thawh i remh ṭhan khawhnak a um ti lo tiangin Pathian lamkaltu hna cu an rak zawmhtaih lengmang hna i a bia kha zei ah an rel lo i a profet hna kha an nihsawh hna.\n(2Sia 25.1-21; Jer 39.8-10; 52.12-30)\n17Cucaah an tlangval hna cu an hmunthiang inn chungah khan vainam in a that i, tlangval cungah siseh, upa cungah siseh, zaangfahnak a ngei lomi, Khaldi mi siangpahrang kha an cungah a ratpi; a kut chungah cun an dihlak in a chanh hna. *36:17: Jer 21:1-10; 34:1-5 18Cun Pathian inn chung i a ummi umkheng vialte, a hme a ngan in, cun Bawipa inn rothil hna le siangpahrang le a bawi pawl rothil vialte hna cu an dihlak in Babilon ah an kalpi hna. 19Cun Pathian inn cu an khangh i Jerusalem khua kulhnak vampang cu an chimh hna i a chung i siangpahrang inn vialte cu mei in an khangh hna i a umkheng mansung vialte cu an hrawh dih hna. 20Cun vainam thahnak in a luatmi hna kha Babilon ah sal ah a kalpi hna i Persia pennak a feh hlantiang annih cu amah le a fapa hna sal ah an cang; 21mah hihi Jeremiah kaa in Bawipa bia a chuakmi, ram nih a sabbath hna cu aa lawmhpi dih hlantiang, timi tlinternak caah khan a si. Kum sawm sarih tlinternak caah khan rawkral in a um chung vialte sabbath kha a ul ko. *36:21: Jer 25:11; 29:10\nSairas Nih Thawng A Thanh\n22Jeremiah kaa in a langmi Bawipa bia cu a tlin nakhnga, Persia siangpahrang Sairas a bawi kum khatnak ah, Bawipa nih Sairas thlarau cu a hninhsaih i cucaah a pennak ram chung vialte ah thawng thanhnak a tuah i, 23“Hi bangin Persia siangpahrang Sairas nih, Bawipa, vancung Pathian nih vawleicung ram vialte cu a ka pek cang i mah caah Judah ram Jerusalem i inn pakhat sak awk kha a ka fial. Cucaah Pathian mi a simi nannih cu nan dihlak in cuka ah cun va kal u law Bawipa nan Pathian cu nan sinah um ko seh,” a ti. *36:23: Isa 44:28


Myanmar Idol ah Chinmi 3 ning tein bottom 3 tthutden ah an tthu | THE CHIN EXPRESS\nUpdated on February 27, 2021 8:54 pm\nMyanmar Idol ah Chinmi 3 ning tein bottom 3 tthutden ah an tthu\nTuzaan Myanmar Idol top 5 Result Show cu thin a tur ko. Mipi nih thazaang pek ngaimi Yaw Kee, Benjamin Sum le Esther Dawt Chin Sung cu bottom 3 tthutden ah an tthu. A fiangmi cu anmah 3 chungah pakhat cu Myanmar Idol in a tla cang lai.\nTop 5 Result Show caah special hlasa dingin May Khalar an sawm.\nBiakhiaktu Aung Ko Latt cu a damlo ruangah tuzaan Result Show ah a telpi kho hna lo. Biakkhiaktu Phyu Phyu Kyaw Thein le Tin Zaw Maw zong kut tlaih buin an thin an i domh len ve ko.\n“Myanmar ram chung hlasak zuamnak vialte lakah Myanmar Idol hi mipi nih zohbikmi le thapek bikmi a si. Hi hlasak zuamnak ah aa tel khomi kan fale hi nan vanttha tuk.”\n“Hmailei ah i zuam rih ko uh. Nan siningtu i philh hlah uh. Mipi nih thazaang an ka pek i no 1 ka si cang tiin phorhlawtnak lungput ngei bal hlah uh. Mah bantuk lungput nan ngeih ni cu nan tlak ni si ko,” tiah May Khalar nih hlasak aa zuammi pawl sinah thapeknak bia a chim.\nA rauh hlan ah aho dah Myanmar Idol in a tla lai ti a fiang cang lai.\nRalkap nih U Kyaw Moe Tun cu “ram rawitu asi” tiin rian a phuah\nTuni ah Chinmi 14 leng an Tlaih Hna\nRalkap nih Dr. Sasa UN Palai rian a petu ‘CRPH’ ka hrawh lai ati\nChin ngaknu cu Singapore a boss nu nih a thah


Kawlram Tualchung Ramkhel Party Kul Le Riat Nih Ralhrangbu Thazaang Kan Pek Kan Dirpi Tiah Cathanh An Chuah Hoi — Chin Miphun Tlangau\nAugust 5, 2021 Salai Ephraim MYANMAR 0\nRamkhel Party (28) nih Ralhrangbu Thazaang kan pek,kan bawmh lai tiin cathanh an chuah USDP le WNP telhin ramchung ramkhel 28 nih ralhrangbu nih 2020 rampi thimnak result a hrawh mi le a thiangmi thimnak a tuah mi cungah tha kan ti i, kan bawm lai tiin nihin August 4 ah cathanh an chuah.\nRamchung daihnak a um khawhnak dingin ralhrangbu nih a zuamnak cung le ralhrangbu nih covid-19 a dohnak kong zong ah minung, thilri, tangka thazaang in kan bawm lai tiah cathanhnak ah an langhter.Innhngak cozah nih vuanci rian cheukhat a thlenmi le a then mi cu rian thawng ceuhin a kal khawhnak ding le a dingfelmi thimnak tuah khawhnak caah tuahmi a si caah a tha kan ti.\nInnhngak cozah nih Agriculture base industrial business economic policy a ngei mi cu khuate ah a ummi mi tam deuh caah thanchonak a si caah thate in kalpi khawh a lai kan zumh.\n2021 July 29 ah UK nih a tuah mi Kawlram kong ceihnak Arria Formula meeting ah NUG palai le ram leirawi ruangah rian in phuah cang mi le tazacuai lio mi U Kyaw Moe Htun a kai ve mi le bia a chim mi cungah kan thangchiat.NUG he a pehtlaihmi vialte cu ralhrang phu he a tuanti mi an si caah i ralring dingin cathanh an chuah.\nMin Aung Hlaing Cozah Nih Kawlram Mipi Le Miphun Caah Nunnak Pek In RIan Tuantu Thah Ding In Misual Hlan An Si


Ralhrangbu nih KIA nih a kan kah ahcun Khua kan khangh lai tiah Khuami an tlerh hna – Buanchukcho\nRalhrangbu nih KIA nih a kan kah ahcun Khua kan khangh lai tiah Khuami an tlerh hna\nKachin ramkulh Tanaing – Shinboiyang lampi Tarung khua ah a phan mi ralhrangbu hna nih KIA, PDF nih nan kan kah ahcun khua mei in kan khangh lai tiin khuami an fial hna tiah khuami hna sin in theih a si.\nTarung khuami pakhat nih; September 11 ah khan kan khua biaknak bukip hruaitu hna cu meeting an auh hna i, KIA le PDF hna nih an kan kah sual ahcun khua mei in kan khangh lai tiin thawngthanh dingin an tlerh hna.\nMah ruangah biaknak lei hruaitu le khuanu khuapa hna nih KIA le PDF sin ah ralhrangbu hna cu kah lo dingin september 12 ah khan an nawl hna.\nTarung khua ah hin ralhrangbu hna hi 100 leng an um i, phungki inn le Tarung hlei ah umhmun an khuar i khua luhchuahnak vialte an chek hna i, thazaang chap i chek nak kutka kauh an timh tiah theih a si.\nRalhrangbu nih Tarung hlei ah hin checkgate an rak ngeihbal mi a si i, August thla chungah KIA nih mei in an khangh piak hna caah phungki inn ah an um chung mi a si.\nSeptember thla 7 ah khan Tanaing leiin an rak kai than hi hmunhma an lak than mi a si. An rak kai ah KIA he zong an i kap tiah KNG nih a tial.\nGuwahati Ah Chinmi An Tlaihmi Hna Kong Ah Mizoram Police Nih Hlathlainak An Tuah Lai\nMindat ralzaam caah hlutmi (bat-700000) leng cu thlathum a rauh tiang ah an ngah rih lo


Politics ahcun aho hmanh kan luat kho lo. Kan itel dih(Zasang Cinzah) – Myanmar Chin\nPolitics ahcun aho hmanh kan luat kho lo. Kan itel dih(Zasang Cinzah)\nSeptember 9, 2020 Myanmar Chin Chin 0\nPolitics ahcun aho hmanh kan luat kho lo. Kan itel dih. Zeiruang ahdah U.S politics hi vawleipi nih biapi ah an chiah ti ahcun, US President a tlingmi policy nih ramkip mizapi nun-khuasaknak a hnawrsuan khawh. Cucaah, politics ahcun “oneway or another” in kan ipehtlaih dih.\nCucaah, mizapi aiawh ah thimmi hruaitu cu mizapi nun-khuasanak he aa pehtlaihmi riantuantu an si caah an biapi tuk palia.\nVawlei cung tuanbia zoh tikah, Politician tthalo/hruaitu tthalo nih mizapi harnak an pekning hi tuksaphur a si. Hitler in, Stalin in, hruaitu tthalo kut in Millions in minung an thi.\nCucaah, Mizapi aiawh ah thim hnga dingmi hruaitu cu an recorded/ ttuanbia le an zia/characters hi biatak tein zoh cio a si. Zeitluk biachim an thiam zong ah, zeitluk an fim zong ah an characters a tthat lo ahcun, hruaitu dirhmun an phan tikah a tuar dingmi cu mizapi kha kan si ko lai.\n2020 Election boruak ka zoh tikah Mino tampi politics ah an lung a lut. A tha tuk ka ti. Cucaah, Politics ah a lung a lutmi vialte nihcun, atu tein recorded ttha ttial izuam ding a si. Hruaitu dirhmun nan icuh cio tikah nan recorded kha mizapi nih zoh cio a si te lai.\nLungthlitum nih VP. Henry Vanthio A Phomh Ngam Ve Ko Hi E\nSalai Nih VP.Van Thio Cu Ceilak A Phomh Ngamh Ve Bak Ko


Mawtaw Pah Ruangah A Nu Nauinn A Kuai I Amah Teim Lengah A Rak Chuak, A Min Ah Pathian Nih A Hunphenh Mi Tiah An Sak - THANGLAWI\nJuly 30, 2018 July 30, 2018 Lyly Par 0 Comments World\nBrazil ramah ttihnung tuk mi mawtaw accident a cang i nau a pawi liomi nu pakhat cu a nauinn a kuai i a nauinn cu vanthat ah hramh cungah a va tla. A van a ttha tuk mi cu ngakchia nute kong cu hitihin kan theih khawh tawk a si. A thla a tling dengcang mi nau pawi nu nih truck pakhat cu a rak zulh hna. Lam cung an kal cuahmah lio ah an mawtaw cu break a poh i an i let.\nAn mawtaw aa leh lio mawtaw aa mer lio ahkhin mah naupawi nu cu aa hlonh i a tla. Cuti a tlak hnu ahcun mawtaw cung in a rak tla mi thingphal nih a paw kha a tlak hnawh i a paw chung i a um a fa te cu a rak chuak. Lung nuam lo ngaimi thil belte cu bawhte i a nu hi cuka hmun ahcun a nunnak a liam colh.\nAsinain anu paw chung in a chuak mi a fate tu cu an mawtaw aa leh nak in metre tawmpal aa hlatnak hramh cung ah a ttah bu in mibawm tu hna nih an va hmuh. Mah a fate cu nute a si i a laihri kha aa tan nain khuaruahar ngai asi mi cu aa hriahnak le aa khawndennak zong pakhat te hmanh um loin ngandam tein a um kha an hmuh. Mah ngakchia nu te cu a naihniam bik nak sizungah an kalpi colh.\nMah thil a cannak hi Brazil ram south east Sao Paulo le Curitiba karlak ah a si. ngakchia nute a nu kong cu an hlathlai tikah nau pawi mi a si ti pin cu a dang zeihmanh a konglam an theih khawh mi a um lo. Hi thil a cannak a va kal vemi mi bawmtu pakhat nihcun ” a hmun ka phak ahhin truck mawngtu pa hi hliamhma tlawmpal a rak ing. Ngakchia ttah thawng kan theih hnuah thingphel tangah nu pakhat a thimi kan hmuh, ngakchia te tu cu a nu he aa hlat deuhnak ah kan hmuh i kan hmuh le cangka in sizung mawtaw kan auh colh hna. Ngakchia te hi a nu paw a keh hnu ah a rak chuak mi a si ko, an i leh ning hi a fak tuk caah ngakchia te cu a nu paw a keh nak in a rak chuak hi asi” tiah a chim.\nMah hngakchia nute cu pound 6 le 8 onz a rit i a min ah giovanna (pathian nih a hunphenh mi) tiah an sak. Truck mawngtu pa tu cu sizung ah a kal ko nain thil a can ni ah khan a chuak tthan. Tu ahcun Mawtaw mawngtu pa cu mawtaw mangh lioah mi thih ter case in taza an cuai tiah thawng theih asi. Mah a thimi naupawi nu tu cu palik nih chungkhat a ngaih le ngaih lo an hlat cuahmah lio pi a si i chungkhat hna a ngaih lo ahcun a ruak cu hitihin vui i a fate tu cu ngakttah sianginn ah chiah ding in an timtuah lio a si tiah theih asi.\n← AN FA 6 TE KALSAN IN AN NUPA IN AN INAWKHLUM\nKum 11 Ngakchia Nu A Tthi Mi Malaysia Pa Chungkhar Hna Kar Lakah Remlo Nak Meici A Karh Thluahmah Cang →


Dalan Pa 3 An Thah Hna - News and Media\nKachin ramkulh, HphaKan peng HmawSiSa le Lungkhin(မှော်စီဆာနှင့်လုံးခင်း) khua aa pehnak ah dalan pa 3 cu, an ban an leh hna i an thah hna. An ruak cu nihin June 20 ah an hmuh, tiah tualchung mi hna nih an chim. Nihin June 20 deilei sml 2:00 hrawng ah HmawSiSa le Lungkhin khua aa pehnak lakphak dawr kam ah meithal in kah thah an ton hi a si, tiah tualchung mi pakhat nih an chim.\nThah a tongmi hna hi dalan an si tiah an min a thang ngai. An pathum ning tein an lu ah meithal in an kah hna. Zing sml 6:00 hrawng ah pakhat cu a thi rih lo. 7:00 hrawng ah an ruak cu mizaw phorhnak motor nih a rak lak hna. An pathum ruak cu June 20 zing lei ah an hmuh hna,” tiah a chimchap. Thah a tongmi pathum cu TawHmaw(တောမှော်) khuami kum 60 hrawng, Ma Suat Yan (မဆွပ်ယန်) khuami kum 50 hrawng le SaiGyaBuam(ဆိုင်းဂျာဘွမ်) khuami kum 30 hrawng an si.\nMi zei nih dah an kah hna ti cu an hngal kho lo, tiah theih a si. A luancia May 31 lio zong ah Hpakan peng MatLin Chaung(မက်လင်ချောင်) khuami 4 zong thah an rak tong bal cang. Hpakan peng chung ah 2022 kum SAC kuttang rianṭuan khuabawi le dalan tiah hngalhmi hna cu atu le atu thah an tong i, June thla tiang ah thah a tongmi 20 an si cang, tiah theih a si. Crd – TCP


US Ummi Laimi Nih Hikong Hi Nan Thei Cang Maw? A Poi Ngaingai Ko – Chin World News Evening\nUS Ummi Laimi Nih Hikong Hi Nan Thei Cang Maw? A Poi Ngaingai Ko\nFebruary 27, 2020 Salai Van Thawngpang